Casper de Vries is 'n Afrikaanse komediant en akteur. Hy is veral bekend vir sy eenman-vertonings en skurwe taal. Baie Afrikaners hou van sy humor, hoewel sommige dit as walglik beskou. De Vries is op 1 Junie 1964 in Pretoria, Suid-Afrika gebore. Hy is die seun van 'n Suid-Afrikaanse vader en 'n Nederlandse moeder en het dubbele burgerskap. Hy het drama aan die Universiteit Stellenbosch studeer. Sy afstudeeropdrag in 1986 (die voorstelling: Hallo Suid-Afrika) was die begin van sy professionele loopbaan. Daarna tree hy jaar-na-jaar in vertonings op, tot hy in 1997 met sy eenman-vertonings begin het. Behalwe Afrikaans praat hy ook vlot Nederlands.


Baotou (Mongools: , Chinees: 包头) is 'n stad in die Chinese outonome gebied Binne-Mongolië met 'n bevolking van 2 650 364 in 2010. Die stad is geleë in die noorde van China aan die Geelrivier, noordwes van Beijing en Tianjin. Baotou grens in die noorde aan Mongolië en naby die stad kan ruïnes van die Groot Muur van China besigtig word. Die Mongoolse naam beteken "plek met herten" en 'n ander Chinese naam is Lùchéng (鹿城 "Deerstad"). Wikimedia Commons het meer media in die kategorie Baotou. (en) Toerisme-inligting oor Baotou op Wikivoyage (zh) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Driekol-ghieliemientjie (Barbus trimaculatus) is 'n varswater vis wat voorkom in riviere aan die ooskus van Afrika vanaf die Ruvumarivier in Tanzanië tot by die Umvotirivier in KwaZulu-Natal. Hulle kom ook voor in die Oranje- en Kuneneriviere en die Zambiese gedeelte van die Kongorivier. Hulle het ook voorgekom in die Okavangorivier en sekere gedeeltes van die Zambezirivier maar is verdring deur die Streepstert-ghieliemientjie. Die vis het twee lang baarde en is silwer kleurig met 'n goue skynsel gedurende die broeityd. Daar is drie duidelike swart kolle op die lyf en basis van die stertvin. Die vis word tot 150 mm lank. Die vis leef in 'n verskeidenheid habitats; die meeste het plantegroei in. Hulle vreet insekte en ander klein organismes. Die visse broei in die somer; skole wyfies beweeg stroom-op net na die reën om kuit te skiet. 'n Enkele wyfie lê tot 8 000 eiers op 'n slag. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Barbus-trimaculatus.html


Brandwag (ook soms Brandwacht) is 'n nedersetting in die gebied van die Mosselbaai Plaaslike Munisipaliteit. Dit is geleë aan die R328-pad wat Hartenbos via Ruiterbos en die Robinsonpas met Oudtshoorn verbind. Brandwag is net noord van Hartenbos en net wes van die Geelbeksvlei. In 1817 is aan A.G. van Kervel, die eerste landdros van George, hier 'n leningsplaas van slegs 209 vierkante roede (21 hektaar) toegeken. Mettertyd het dit tot 'n klein dorpie ontwikkel. In sy fleur het die gehug beskik oor 'n skool, weeshuis, winkel en poskantoor. Tans is daar in die dorpskern slegs enkele woonhuise en die kerkgebou en saal van die NG gemeente Brandwacht. In 1871 is daar begin met 'n wolwassery weens die onuitputlike bron van sagte water uit die Brandwagrivier. Wol uit Brandwag het hoë pryse in Londen behaal. Later jare is die was van wol na Groot-Brakrivier oorgeplaas. Tydens die Tweede Vryheidsoorlog het daar op 9 September 1901 'n skermutseling tussen Boere- en Britse magte hier plaasgevind. 'n Burger met die van Rhode het gesneuwel en lê in die plaaslike kerkhof begrawe.


Die Amerikaanse goue strandkiewiet (Pluvialis dominica) is 'n voël en somerswerwer aan Suid-Afrika se kuswatermassas en kortgrasveld. Die voël is 24 – 26 cm groot en weeg 120 - 180 gram met 'n vlerkspan van 68 cm. In Engels staan die voël bekend as American golden plover. 'n Amerikaanse goue strandkiewiet besig om op te styg. Nes met 4 eiers. Wikispecies het meer inligting oor: Pluvialis dominica Alfabetiese lys van Suid-Afrikaanse voëls Lys van Suid-Afrikaanse voëls (geroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde uitgawe 2011. ISBN 978-1-77007-926-7 BirdLife International (2012). "Pluvialis dominica". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link)


100 meter Leeuloop is 'n Afrikaanse rolprent wat op 15 Maart 2013 vrygestel is. Die regisseurs was Diony Kempen en Robbie Wessels. Robbie se broer, Hamilton Wessels het die draaiboek geskryf. Die rolprent is 'n komedie. Dit het 'n OL-ouderdomsperk (ouerleiding). Robbie Wessels as Manie Mol, Ronnie Wentze en Gazi Hanna Grobler Emo Adams as Harigat Harighol Annette Engelbrecht as Mina Mol, Manie se ma Seth Zimu as Petros Petros Mali Hamilton Wessels as Dopi Justin Smit as Fanie Venter Jan-Adriaan van Rooyen Manie is 'n musikant en fanatiese ondersteuner van die sanger, danser en leeuloper Ronnie Wentzel. Manie word as een van vyf finaliste in 'n kompetisie gekies en moet kragte met die ander vier meet. Daar is Pieter Platina, die platanna-boer; Ray Mac, die ritmiese "raver"; Fanie Venter, ’n man wat op sy dag graag Venter-sleepwaentjies gesteel het en Petros Petros Malie, 'n "peashooter"-kampioen. 'n Deelnemer word uit die kompetisie gegooi as gevolg van die gebruik van verbode middels en die karakter Harregat Harrighol en die twee aanbieders van die sportprogram Bol-'n-All, Gazi en Dopi, sorg vir nog onvoorspelbare gebeure.


Die Madagaskarkoekoek (Cuculus rochii) is 'n nie-broeiende voël en swerwer uit Madagaskar na rivierwoud, digte savanne en boomveld. Die voël is 'n winterbesoeker aan Oos-Afrika maar opgeteken in die somer in Suid-Afrika. Die voël is 28 cm lank en 50 - 65 g groot. In Engels staan die voël bekend as die Madagascar Cuckoo. Wikispecies het meer inligting oor: Cuculus rochii Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Cuculus rochii". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Omoseye Bolaji (geb. 1968) is 'n Suid-Afrikaanse skrywer wat in Engels skryf. Bolaji het heelwat toekennings ontvang vir sy bydrae tot die swart letterkunde in Suid-Afrika. 2000: Impossible Love 2001: The Ghostly Adversary 2002: Thoughts on Free State Writing 2003: People of the Townships 2006: Reverie 2008: Tebogo and the Haka 2009: Tebogo and the epithalamion 2011: Miscellaneous Writings 2012: Tebogo and the bacchae 2013: It Couldnot Matter Less 2018: Tebogo and Uriah heep 2020: Calamity Angst 2021: WILDFLOWER: An intriguing tv series 2022: BOOKS BARDS AND BARBS 2022: IYA ALAJE Profiel by Great African Writers Lifetime Achievement Award for Omoseye by Freestate Books http://toastlothane.blogspot.com/2018/03/tebogo-and-uriah-heep-by-omoseye-bolaji.html


'n Sosatie of kabab is 'n eg Suid-Afrikaanse gereg wat van blokkies skaap-, vark- of hoendervleis gemaak word. Die vleis word in kleinerige blokkies opgesny en in 'n vleis- of sosatiepen ingeryg, soms met ander lekkernye soos sampioene of gedroogde vrugte. Dit kan ook met marinade of kerrie gegeur word. Sosaties word verkieslik op 'n rooster oor 'n houtvuur gebraai, maar kan ook in 'n oond gaargemaak word. Sosaties is oorspronklik van Kaap-Maleisiese afkoms. Die naam is van die Maleise woord soesatoe afgelei, wat mengelmoes beteken. Sosatie is moontlik deur Maleise kokke in Suid-Afrika in gebruik gebring.


Saas-Fee is 'n berg- en gletserdorp in die administratiewe distrik Visp van die Switserse kanton Wallis (Valais). Die dorp is aan die voet van die Dom geleë, die hoogste bergpiek (4 545 meter bo seevlak) waarvan die hele basis in Switserland geleë is, en word deur 'n verdere twaalf bergpieke met hoogtes van meer as 4 000 meter omring. Stuifmeel- en houtkoolvondse in plaaslike moerasse bevestig dat die huidige dorpsgebied reeds in die 4de millennium v.C. deur mense bewoon of besoek is. Die bevolking het van oudsher hoofsaaklik uit boere bestaan wat 'n ekonomies outarke leefstyl as Alpynse veetelers en akkerboere gevoer het. In die vroeë 19de eeu het eerste natuurkundiges 'n besoek aan die dorp gebring wat gaandeweg danksy die groeiende belangstelling in alpinisme tot 'n toeristelokpunt ontwikkel het. Die nabygeleë bergpiek Strahlhorn is in 1854 vir die eerste keer bestyg. Die eerste hotel het in 1880 ontstaan, en in die volgende dekades het verdere hotelle hul deure geopen, alhoewel toerisme nog tot in die middel van die 20ste eeu 'n newebedryf in die somermaande gebly het.


Gethyllis afra is 'n meerjarige geofiet wat tot die genus Gethyllis behoort. Die spesie is inheems aan die Wes-Kaap. http://redlist.sanbi.org/species.php?species=2084-1 http://plantsoftheworldonline.org/taxon/urn:lsid:ipni.org:names:64533-1


Die Bruinvuurvinkie (Lagonosticta nitidula) is 'n gelokaliseerde algemene standvoël van digte struikgewas en riete naby water. Die voël is 10 cm groot en weeg 9 - 12 gram. Die voël is die broeigasheer vir die Staalblouvinkie. In Engels staan die voël bekend as die Brown Firefinch. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Lagonosticta nitidula". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Hofsanger (Phylloscopus trochilus) is 'n volop Palearkties-broeiende trekvoël in boomveld en savanne. Hulle soek kos in die digte blaredak. Die voël is 11 cm groot en weeg 7 - 12 gram. In Engels staan die voël bekend as die Willow Warbler Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Phylloscopus trochilus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Sir Roger Gilbert Bannister, CBE (23 Maart 1929 – 3 Maart 2018), was 'n voormalige Britse atleet en neuroloog. Hy was die eerste persoon wat 'n droommyl gehardloop het. Baie mense het gedink dit was onmoontlik om 'n myl in minder as vier minute te hardloop, en dat dit 'n natuurlike beperking van die menslike liggaam was, totdat Bannister dit op 6 Mei 1954 in Oxford vermag het. Ten tyde van die wedloop was hy 1,87 m lank en het hy 70 kg geweeg. Bannister is op 23 Maart 1929 in Harrow, Middlesex, in Engeland gebore. Hy het sy land tydens die Olimpiese Somerspele van 1952 verteenwoordig en was die eerste persoon om Sports Illustrated se "Sportman van die Jaar"-toekenning in Januarie 1955 te ontvang. Hy was 'n neuroloog en akademikus aan die Pembroke College in Oxford. Hy tree in 2001 af en is in 2011 met Parkinson se siekte gediagnoseer.


Politeïsme is die teenoorgestelde van monoteïsme – die siening dat daar meer as een god is, byvoorbeeld Hindoes wat ’n songod, maangod, ensovoorts aanbid. Die verskil tussen Panteïsme en Panenteïsme is baie klein en filosofies. Agnostisisme Ateïsme Deïsme Gnostisisme Monoteïsme Panenteïsme Panteïsme Post-teïsme Teïsme Universalisme (en) Panentheism and Pantheism Geargiveer 24 Oktober 2013 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die voorstad van Alberton. Vir die voorstad van Kimberley, sien Verwoerd Park, Kimberley Verwoerdpark is 'n voorstad in Alberton, Gauteng. Volgens die 2011-sensus het Verwoerdpark 'n bevolking van 8 582 gehad, waarvan 83,4% Blankes was. Albertsdal Brackendowns Brackenhurst Randhart 2011-sensus (Verwoerdpark) Hierdie artikel is ’n saadjie. Voel vry om Wikipedia te help deur dit uit te brei.


Die Tweeoog-rog (Raja miraletus) kom voor in die Middellandse See en in die oostelike Atlantiese Oseaan tot by Durban. In Engels staan die vis bekend as die Twineye ray of die Brown ray. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824. BioLib (en) Linnaeus, C., 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824. http://www.fishbase.us/summary/Raja-miraletus.html Wikimedia Commons het meer media in die kategorie Tweeoog-rog.


In Nederland verwys die term vla na 'n dikkerige suiwelproduk wat van vars koeimelk berei word. Danksy die toevoeging van verdikkers het Nederlandse vla 'n tekstuur wat vergelykbaar aan dié van joghurt is. Tradisioneel word Nederlandse vla van gekookte melk, vlapoeier of eiers as verdikkers, suiker, stysel en vanielje berei. Vir industrieel vervaardigde vla, wat in winkels aangebied word, word in die algemeen ander verdikkers gebruik. Vla was oorspronklik 'n suiwer Nederlandse produk. In 2006 is vla ook op die Duitse mark ingevoer en, aangesien daar geen Duitse term vir die produk bestaan nie, onder sy Nederlandse naam vla bemark. Sedert 2013 bied die Nederlandse suiwelonderneming Campina vla ook in België as vla (Vlaandere) en crème dessert (Wallonië) aan. Wikimedia Commons het meer media in die kategorie Vla (Nederland).


Moses Sithole (geb. 17 November 1964) is ’n Suid-Afrikaanse reeksmoordenaar en verkragter wat die sogenaamde ABC-moorde gepleeg het. Dit is so genoem omdat hulle in Atteridgeville begin en daarna na Boksburg en Cleveland, ’n voorstad van Johannesburg, uitgebrei het. Sithole is daarom ook die ABC-moordenaar genoem, asook die South African Strangler. Hy is in Vosloorus, ’n arm deel van Boksburg, Gauteng, gebore. Sy pa is dood toe hy vyf jaar oud was en sy ma het die gesin alleen gelaat. Sithole en sy sibbes het die volgende drie jaar in ’n weeshuis grootgeword waar hulle volgens hom sleg behandel is. Daar is nie veel van sy lewe bekend nie, behalwe wat hy self vertel het. Volgens hom is hy in sy tienerjare vir verkragting in hegtenis geneem en was hy daarna sewe jaar in die tronk. Hy het later sy tyd in die tronk die skuld daarvoor gegee dat hy ’n moordenaar geword het. Hy het gesê die vroue wat hy vermoor het, het hom almal herinner aan dié wat hom baie jare tevore "vals beskuldig" het van verkragting.


Louis Joliet - ook Jolliet - (21 September 1645 - 1700) was 'n Franse ontdekkingsreisiger en pelshandelaar. Hy is gebore in Quebec en het gestudeer as 'n priester. In 1692 word hy egter 'n pelshandelaar - ook bekend as Coureur de bois - en verlaat Ouebec. Hy bevriend die Indiane asook die sendelinge wat tussen hulle werksaam is. In 1670 word hy saam met Simon Francois Daumont St. Lusson gestuur na die Groot Mere om koper te probeer vind. By Sault Ste. Marie het St. Lusson, in die teenwoordigheid van 'n klomp Indiane, besit geneem van die Bowe- en Huronmere in die naam van die Franse Koning. Die Jesuïete was begerig om die land verder suidwaarts te verken en om die monding van die Mississippirivier te vind. Op daardie stadium het hulle geglo dat die monding in die Suidsee was, soos die Stille Oseaan op daardie stadium bekend was, en deur Vasco Núñez de Balboa genoem was. In 1672 was Jolliet deur Goerwerneur Frontenac aangewys om so ekspedisie te lei. In 1673 vertrek hy en Jacques Marquette, 'n mede Jesuïet, vanaf Quebec om die Mississippirivier te herontdek en te verken.


The Elected Member is 'n roman van die Britse skrywer Bernice Rubens wat die eerste keer in 1969 gepubliseer is. Dit is in 1970 bekroon met die Booker-prys. Hierdie artikel is ’n saadjie. Voel vry om Wikipedia te help deur dit uit te brei.


Life of Pi is 'n fantastieke avontuurroman van die Kanadese skrywer Yann Martel wat die eerste keer in 2001 gepubliseer is. Die roman se hoofkarakter, Piscine Molitor "Pi" Patel, oorleef 227 dae lank in 'n klein reddingsboot nadat die res van sy familie omgekom het in 'n skipbreuk. Sy metgesel gedurende daardie tydperk is 'n Bengaalse tier by die naam van Richard Parker. Martel gebruik talle ongeloofwaardighede in sy narratief om Life of Pi te omskep in 'n allegorie wat die hipotese oor God se bestaan sterk ondersteun. Daar is alreeds meer as tien miljoen eksmeplare van hierdie roman verkoop, en dit is in 2002 bekroon met die Booker-prys vir fiksie in die Britse Statebond. In Suid-Afrika is dit in 2003 bekroon met die Exclusive Books Boeke Prys, wat in Afrikaans sinspeel op die naam van die meer bekende Engelse Booker-prys. Die regisseur Ang Lee het in 2012 'n rolprentverwerking van hierdie roman op die silwerdoek vrygestel. Hierdie artikel is ’n saadjie. Voel vry om Wikipedia te help deur dit uit te brei.


Die Provinsie Chubut (Spaans amptelik: Provincia del Chubut) is in die suide van Argentinië in die Patagonië-streek. Die hoofstad is Rawson en die grootste stad is Comodoro Rivadavia. Voor die aankoms van die Europeërs, is die gebied bewoon deur nomadiese Indiane, veral tson'k, genoem in Spaans of patagones tehuelches. "Censo 2010 Argentina resultados provisionales: mapas". Geargiveer vanaf die oorspronklike op 1 September 2012. Besoek op 20 Januarie 2015. Afrikaners in Argentinië Walliesers in Argentinië


Die Nissan X-Trail is 'n kompakte of mediumgrootte oorkruis SNV wat sedert 2000 vervaardig word deur die Japannese motormaatskappy Nissan. As gevolg van groter afmetings in sy derde geslag, word dit nou beskou as 'n mediumgrootte oorkruis SNV. Dit was een van Nissan se eerste oorkruis SNVs en is vrygestel op ongeveer dieselfde tyd as 'n paar ander mededingermaatskappye se motor-gebaseerde kompakte SNVs, soos die Suzuki Grand Vitara, Ford Escape en Mazda Tribute, die Hyundai Tucson, Honda CR-V en die Toyota RAV4. Die X-Trail is benede die vragmotor-gebaseerde Xterra en Pathfinder geplaas en was nog nooit in die Verenigde State te koop nie. Die eerste geslag was beskikbaar in Kanada totdat dit vervang is deur die Nissan Rogue. Maar beide die Rogue en die X-Trail is verkoop in Meksiko. Die Rogue deel dieselfde platform as die tweede geslag X-Trail en is soortgelyk aan die Qashqai. Die X-Trail se alle-modus 4x4 oordragkas stel die bestuurder instaat om te kies tussen 2WD, 4WD of 4WD Lock deur 'n elektroniese skakelaar op die paneelbord. Die maatskappy bied tans 'n waterstof-brandstofsel model genaamd die X-Trail FCV op huurkontrak aan besighede.


'n Paramedikus is 'n spesialis in die gesondheidsorg wat reageer op noodoproepe vir mediese hulp buite 'n hospitaal. In Suid-Afrika word die titel van paramedikus gebruik om te verwys na Noodmediesepersoneel (voorhospitaalsorg) wat by die "Health Professions Counsil of South Africa" (HPCSA) geregistreer is, en wie se registrasienommer met "ANT" begin. Die term verwys na die Kritiek Sorg Assistent (KSA), Ambulans Noodsorg Tegnikus of die B.Tech Noodsorg graad. Die Basieses Ambulans Assistent (BAA) en Ambulans Noodsorgassistent (ANA) kwalifieer dus nie as paramedici nie. Wikimedia Commons het meer media in die kategorie Paramedikus. Hierdie artikel is ’n saadjie. Voel vry om Wikipedia te help deur dit uit te brei.


Irene van Wyk (* 24 September 1965 – † 12 Oktober 2009) was ’n Afrikaanse sangeres wat veral geestelike liedjies gesing het. Sy was vantevore met die musiekpromotor Louis van Wyk getroud gewees. Sy was ook ’n mede-aanbieder op KykNET se skinderprogram, Glitterati gewees. Van Wyk is op 12 Oktober 2009 in 'n motorongeluk op die R50 naby Delmas oorlede. Lyne Van Jou Lyf – Ons Geliefde Sterre Sing Saam met Irene, 2009 In U Spore, 2007 Lyne Van Jou Lyf – Duette, 2005 18 Gewildste Treffers, 1999 Evergreen, 1997 Vrou/Woman, 1996 Die Ander Ek, 1994 Botsing eis lewe van Irene van Wyk, Die Burger, 14 Oktober 2009 Lys van Suid-Afrikaanse musikante Lyne Van Jou Lyf op YouTube Rus in vrede () op YouTube


Johanna Catharina Maria (Jolande) Sap (gebore 22 Mei 1963 in Venlo) is 'n Nederlandse ekonoom en politikus. Sap het aan die Universiteit van Tilburg ekonomie gestudeer. Daarna het sy by die universiteit en later ook by die Universiteit van Amsterdam gewerk. Vervolgens het sy by die emansipasieraad, die Ministerie van Sosiale Sake en Werkgeleenthede, by die adviesburo LEEFtijd en in die onderwys gewerk. Van 2 September 2008 tot 23 Oktober 2012 was sy 'n lid van die Tweede Kamer vir die GroenLinks-party. As parlementariër het sy haarself besig gehou met finansiële onderwerpe. Op 16 Desember 2010 het sy haar partygenoot Femke Halsema as parlementêre verteenwoordiger en partyleier opgevolg (sy was die partyleier tot 5 Oktober 2012). Jolande Sap woon saam in Amsterdam en het twee kinders. Wikimedia Commons het meer media in die kategorie Jolande Sap. (nl) Drs. J.C.M. (Jolande) Sap, Parlement & Politiek Hierdie artikel is ’n saadjie. Voel vry om Wikipedia te help deur dit uit te brei.


Die Internasionale Styl, waarna aanvanklik as Rasionalisme verwys is, was 'n beduidende stroming in die internasionale moderne boukuns wat vanaf die 1920's en 1930's oor die hele wêreld versprei het. Die term is vir die eerste keer deur die argitekte Henry-Russell Hitchcock en Philip Johnson (1906-2005) in 'n boek oor moderne boukuns gebruik. Met hul beskrywing van die argitektoniese uitstalling International Exhibition of Modern Architecture, wat in 1932 in die Museum of Modern Art in New York gehou is, het hulle 'n poging onderneem om die estetiek en hoofeienskappe van die destydse Modernistiese boukuns dwarsoor die wêreld te toon, te kategoriseer en op die praktiese boukuns toe te pas. Die klem is hierby op estetiese en stilistiese kenmerke gelê - so het die modernistiese boukuns homself losgemaak van alle historiserende of assosiatiewe tendense om in die rigting van 'n "nuwe saaklikheid" te beweeg. Dit het die klem op volume eerder as op massa gelê, op balans eerder as op simmetrie, en ook alle tradisionele vorme van toegepaste oppervlakversiering laat vaar. Modernistiese boukuns het die voorkeur aan uitgesoekte oppervlakboustowwe gegee om volgehoue en egalige bedekkings vir fasades te skep.


Murraysburg is 'n dorp in die oostelike Wes-Kaap, Suid-Afrika. Die dorp is 60 km wes van Graaff-Reinet. Die R63 hoofpad gaan deur die dorp. Murraysburg het as 'n NG-Kerkgemeente ontstaan in 1855, op die plaas Eenzaamheid van 7 000 ha wat van J. Burger gekoop is. Die grond is onderverdeel en erwe is op 'n openbare veiling verkoop. Dit het £10 000 opgelewer wat gebruik is om die pastorie en kerk te bou. Die dorp is genoem na ds. Andrew Murray sr. en Barend J. Burger. Die distrik is bekend vir sy produksie van wol en sybokhaar. Soekor het in Junie 1966 begin om olie op land hier te soek. Boorwerk het op die plaas Kareebosch sowat 40 km vanaf Murraysburg begin. Dit was egter vrugteloos. Dr. Hendrik Petrus van der Merwe, 'n leier in die Kaapse Kerk. Ds. Santie Sandenbergh, dekades lank 'n NG predikant. NG gemeente Murraysburg Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Som van die hoofplekke Murraysburg en Rooivlakte Sensus 2011.


.vi is die Internettopvlakdomein vir die Amerikaanse Maagde-eilande. Lys van Internettopvlakdomeine IANA se whois-inligting vir .vi


Batna (Arabies: باتنة) is 'n stad in noordoostelike Algerië en hoofstad van die Batna-provinsie. Met sowat 290 645 inwoners (2008) is dit die vyfde grootste stad in die land. Hierdie artikel is ’n saadjie. Voel vry om Wikipedia te help deur dit uit te brei.


Vir ander gebruike van die term St. Lucia, sien asb. St. Lucia (dubbelsinnig) Die St. Luciameer is ongeveer 60 tot 100 miljoen jaar gelede in die Kryt-tydperk gevorm toe die Indiese Oseaan begin wyk het van wat vandag die sanderige kusvlaktes van KwaZulu-Natal is. Riviere soos die Mkuze moes 'n nuwe loop deur sandvlaktes van sowat 100 km na die see vind, terwyl panne en leegtes met óf seewater óf vars water of albei gevul is. Die meer is 40 km lank, 10 km breed en gemiddeld 1 m diep. Oor die eeue heen het die welige plantegroei (grasveld, stroke inheemse bos, wortelbome en varings) en die permanente watervoorraad watervoëls en groot troppe wild na die gebied gelok, veral antilope, seekoeie, krokodille en olifante. Die eerste voorbeeld van die skugter njala is in 1849 deur George Angas hier aangeteken en na hom vernoem – Tragelaphus angasii. Van die middel van die 19de eeu is die wild op groot skaal uitgeroei. Een van die ‘groot’ jagters van hierdie tydperk, John Dunn, het in een oggend alleen 23 seekoeie by St. Lucia geskiet om sy telling van die ‘seisoen’ op 203 te staan te bring.


Kaap St Francis is 'n dorp geleë by die mees suidelike punt in die Oos-Kaap, 19 km suid van Humansdorp. Die dorp is eers in 1965 geproklameer. Lys van dorpe in Suid-Afrika "Hoofplek Kaap St Francis". Sensus 2011. St Francis Bay Tourist Information - www.infostfrancisbay.com Geargiveer 27 Januarie 2012 op Wayback Machine, Besoek op 27 Mei 2012 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Plakkies is skoene wat 'n mens maklik kan aan- en uittrek. Dit bestaan uit 'n sool van redelik stewige materiaal wat aan die voet bly deur een of meer Y-bandjies van sagte materiaal wat deur die tone vasgeknyp word. 'n Plakkie kan ook aan die voet gehou word deur 'n enkele voetbrugband vooraan die skoen. Hierdie tipe skoeisel word deur verskillende kulture van dwarsoor die wêreld gedra en vind sy oorsprong terug by Antieke Egipte in 4 000 v.C. Die moderne plakkie is afkomstig van die Japannese zōri, wat gewild geword het ná die Tweede Wêreldoorlog toe soldate met hierdie skoene na die Verenigde State teruggekeer het. Dit het veral gewild geword as slenterdrag sedert die 1960's. Ten spyte van kritiek, het sommige soorte ook in formeler drag, veral by dames, byval gevind. Plakkies is ideaal om mee oor warm sand te loop tydens 'n strandvakansie, maar dit bemoeilik wandelings oor ruwer terrein. Plakkies word ook gereeld by swembaddens, gimnasiums en sauna's opgemerk. Plastiekplakkies word ook dikwels op die strand gebruik om daarmee in die vlak see te loop.


Die Huilboom (Peltophorum africanum) is 'n boom wat tot middelgroot kan word. Die boom is dikwels twee- of driestammig by die basis vertak. Dit kom wydverspreid in KwaZulu-Natal, Gauteng en verder noordwaarts voor. Dit verkies bosryke grasveld en vleirande om op te groei. Die boom het varingagtige steunblare van ongeveer 10 mm lank aan die basisse van die blaarstele op die jong lote. Die blomme bestaan uit heldergeel blomtakkies van tot 15 cm lank. Dit dra ook peule van sowat 10 x 2 cm wat vir maande aan die boom bly. In Engels staan die boom bekend as African weeping wattle. Hierdie boom is een van die bome wat in Afrika as reënbome bekendstaan. In die lentemaande drup daar soms water van dié bome se takke. Die verskynsel word veroorsaak deur 'n klein insek wat die skuimbesie Ptyelus grossus genoem word. Onvolwasse skuimbesies pak saam op die jong lote en verkry hul voedsel deur die sap te suig. Terwyl hul sap inneem, skei die insekte suiwer water af wat die reën of gehuil veroorsaak. Blomknoppe Loof en bloeiwyses Blomme Droë peule Peule en sade Hout Alfabetiese lys van Suid-Afrikaanse bome Algemene gids tot BOME.


Yaoundé is die hoofstad en tweede grootste stad naas Douala van Kameroen met 1 430 000 inwoners in 2005 en 'n oppervlakte van 180 km². Wikimedia Commons het meer media in die kategorie Yaoundé. Hierdie artikel is ’n saadjie. Voel vry om Wikipedia te help deur dit uit te brei.


Safmarine (Safmarine Container Lines N.V.) is 'n internasionale redery wat wêreldwye houerdienste asook seevervoer van gewone vrag aanbied. Safmarine is oorspronklik in 1946 deur Suid-Afrikaanse nyweraars en Amerikaanse reders gestig en staan vandag bekend vir sy seevervoerdienste op noord-suidelike handelsroetes asook roetes na Afrika. Die hoofkwartier van Safmarine was in die Belgiese seehawe Antwerpen geleë waar dit sedert 1996 geregistreer was nadat dit die Belgiese houerredery CMBT, 'n vroeëre filiaal van Compagnie Maritime Belge (CMB), oorgeneem het. Safmarine is op sy beurt in 1999 deur die Deense A.P. Møller-Mærsk Group oorgeneem wat die Safmarine-naam en -handelsmerk bewaar en dit nie volledig by sy eie redery Mærsk Sealand ingelyf het nie. Safmarine het in 2002 Torm Lines oorgeneem. Op 3 Oktober 2011 is besluit om Safmarine se sakefunksies by dié van sy susterredery Mærsk Line te integreer. Safmarine het gedurende twee periodes in sy geskiedenis, tussen 1965 en 1977 en nog eens tussen 1984 en 1985, 'n passasierdiens tussen die Verenigde Koninkryk en Suid-Afrika aangebied.


Takashi Inui (gebore 2 Junie 1988) is 'n Japannese sokkerspeler. Hy het vir die Japanse nasionale sokkerspan uitgedraf. "National Team Squad". jfa.or.jp. Japan Football Association. Geargiveer vanaf die oorspronklike op 12 Maart 2020. Besoek op 15 Januarie 2014. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Duifagtiges (Columbiformes) is 'n orde van voëls. Die orde bestaan uit twee families wat ongeveer 300 spesies omvat. Die orde bevat slegs twee families: Duiwe (Columbidae) Dodo's (Raphidae) Al die spesies van die laasgenoemde familie het reeds uitgesterf. Die dodo, 'n loopvoël wat op die eiland Mauritius voorgekom het, was die bekendste hiervan. Daarteenoor is die familie Columbidae (duiwe en tortelduiwe), uiters suksesvol en kom bykans reg oor die wêreld voor. Duiwe word algemeen in die wildernis, asook in stede en dorpe aangetref. Hulle word selfs as pluimvee aangehou en vetgevoer om geëet te word. Ander tipes duiwe sluit in: lokduiwe, sierduiwe en posduiwe. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


Taalverandering is die manier waarop die fonetiese, morfologiese, semantiese, sintaktiese en ander kenmerke van ŉ taal met die verloop van tyd verander. Alle tale verander voortdurend. Op enige gegewe tydstip bestaan daar ook binne Afrikaans variasies, wat bekend staan as sinchroniese variasie. Die veranderings wat ŉ taal met die tyd ondergaan word diachroniese variasie genoem. Taalveranderinge word in die rigtings historiese, vergelykende en kontrastiewe taalkunde asook sosiolinguistiek bestudeer. Taalhistorici bestudeer hoe ŉ taal in die verlede gepraat is en poog om te verklaar hoe huidige tale daaruit voortgevloei het, en hoe die tale onderling verwant is. Sosiolinguistiek is weer meer geïnteresseerd in die oorsprong van taalveranderings en probeer verklaar hoe die gemeenskap en maatskaplike veranderings die taal beïnvloed het. Taalrekonstruksie probeer om uit die huidige tale en historiese gegewens vroeëre tale te herkonstrueer. Coates, J. (1992), Women, Men and Language, Second Edition, Essex. Labov, William (1994, 2001), Principles of Linguistic Change (vol.I Internal Factors, 1994; vol.II Social Factors, 2001), Blackwell. Wardhaugh, R. (1986), An Introduction to Sociolinguistics, Oxford/ New York.


Montego Bay is 'n stad in die noordweste van Jamaika met 'n bevolking van 96 488. Die stad is in 1980 deur 'n parlementêre wet gestig en is aan die kus van die Karibiese See geleë. Hierdie artikel is ’n saadjie. Voel vry om Wikipedia te help deur dit uit te brei.


Diarree is 'n oorvloedige, wateragtige ontlasting wat meebring dat die lyer kort-kort na die badkamer moet hardloop. Die woord is 'n samevoeging van die Griekse woorde "dia" (deur) en "rheo" (stroom). Algemene sinonieme hiervoor in die volksmond is loopmaag, buikloop, maagwerking, skittery (veral by diere) en gietergat. Diarree kom voor wanneer die slymvlies van die dermwande geïrriteer en geïnflammeer word. Die stoelgang sal dan te vinnig deurgaan en 'n groot hoeveelheid voedingstowwe en vloeistof saamneem. Dit gaan gewoonlik gepaard met maagpyn, naarheid, dehidrasie (ontwatering), 'n algehele gevoel van ongesteldheid en selfs koors en braking. Diarree is nie een spesifieke siekte nie, maar is die gevolg van verskillende oorsake. Daar word onderskei tussen akute en chroniese diarree. Akute diarree duur gewoonlik minder as 48 uur en kan deur voedselvergiftiging, antibiotika of angstigheid veroorsaak word. Dit word opgedoen deur kos of vloeistof wat gifstowwe of skadelike organismes bevat in te neem. Diarree tree gewoonlik binne 'n halfuur tot drie uur na die inname van die besmette voedsel in, maar met basillêre disenterie (wat deur organismes van die Shigella-groepe veroorsaak word) kan dit eers 12 tot 72 uur na die besmetting voorkom.


Die Mount Rushmore monument is vier beelde van die gesigte van presidente George Washington, Thomas Jefferson, Theodore Roosevelt en Abraham Lincoln wat in die Harneyberg in die Black Hills uitgekerf is. Die Harneyberg is in 'n reservaat in die Black Hills District in die deelstaat Suid-Dakota. Magtiging is in 1925 deur die Amerikaanse Kongres verleen om die monument te bou. Die werk is uitgevoer onder die toesig van Gutzon Borglum en daar is in 1927 met die projek begin. Borglum het ook die monument ontwerp. Die vier beelde, elk 18 meter groot, is tussen 1934 en 1939 onthul. Die beelde is uit die granietrots gekerf met lugdrukbore. Die werk is gestaak toe Borglum in 1941 oorlede is. Collier's Encyclopedia. Vol 16. Bladsy 673. National Park Service – Mount Rushmore National Memorial Wikimedia Commons het meer media in die kategorie Mount Rushmore. Hierdie artikel is ’n saadjie. Voel vry om Wikipedia te help deur dit uit te brei. Koördinate: 43°52′44.324″N 103°27′35.384″W / 43.87897889°N 103.45982889°W / 43.87897889; -103.45982889


Adderleystraat is die hoofstraat van Kaapstad. Dit begin by die herwonne strandgebied by Roggebaai en eindig aan die voet van Goewermentlaan. Dit het eers as Amsterdamkanaal en daarna Heerengracht bekendgestaan en langs 'n varswaterkanaal geloop wat lank gelede reeds toegegooi is. Dié water, wat van Tafelberg af kom, loop vandag onder die straat in 'n groot pyp af see toe. Adderleystraat het sy huidige naam in 1850 gekry ter ere van Charles Bowyer Adderley, 'n Britse parlementslid wat die Kaapse koloniste se geslaagde poging gesteun het om te verhoed dat die Kaap omskep word in 'n strafkolonie. Van die bekende bakens aan Adderleystraat is die Groote Kerk, die Kultuurhistoriese Museum, Standard Bank se eertydse hoofkantoor en die Goue Akker. Die voortsetting van Adderleystraat, wat oor die herwonne strandgebied loop tot teen aan die hawe, staan bekend as Heerengracht. Daar is ook 'n Adderleystraat in Port Elizabeth en talle plattelandse dorpe, onder meer Worcester, Robertson en Stanford. Potgieter, D.J. (hoofred.) Standard Encyclopaedia of Southern Africa. Cape Town: Nasionale Opvoedkundige Uitgewery Ltd., 1973.


Manetho (of Manethon; Grieks: Μανέθων, Manethōn of Μανέθως, Manethōs) was ’n historikus en priester van Antieke Egipte wat tydens die Ptolemeïese Tydperk omstreeks die 3de eeu v.C. geleef het. Hy het die Aegyptiaca ("Geskiedenis van Egipte") geskryf. Sy werk is van groot belang vir Egiptoloë en word dikwels as verwysing gebruik om die chronologiese volgorde vas te stel van die farao's se regeringstye. Die vroegste en enigste verwysing na Manetho se Aegyptiaca wat behoue gebly het, is die Joodse historikus Josephus in sy werk Teen Apion. Manetho was waarskynlik ’n priester van die songod, Ra, by Heliopolis en ook ’n kenner van die kultus van Sarapis (’n afleiding van Osiris en Apis). Die Aegyptiaca was waarskynlik sy grootste en beslis sy belangrikste werk. Dit is in drie volumes verdeel en chronologies gerangskik, en sy verdeling van die farao's in verskillende dinastieë was innoverend. Hy het nie die term in die moderne sin (na aanleiding van bloedlyne) gebruik nie, maar ’n nuwe dinastie begin telkens wanneer hy die een of ander onderbreking gevind het in geografie (die 4de Dinastie van Memphis; die 5de Dinastie van Elephantine) of genealogie.


Ten Boer is 'n voormalige munisipaliteit en 'n dorp in die provinsie Groningen in die noordooste van Nederland. Ten Boer maak sedert 2019 deel uit van die Groningen-munisipaliteit. Achter-Thesinge, Boltklap, Bouwerschap, Bovenrijge, Emmerwolde, Garmerwolde, Hemert, Kröddeburen, Lageweg, Lellens, Lutjewolde, Oosterdijkshorn, Sint-Annen, Steerwolde, Ten Boer, Ten Post, Thesinge, Winneweer, Wittewierum, Woltersum, Zevenhuisjes. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Amoen (ook Amon; Grieks: Ἄμμων, Ámmōn) was in die Egiptiese mitologie die plaaslike god van Thebe. Daar is sedert die tyd van die Ou Ryk oor hom en sy vrou, Amaoenet, geskryf. Tydens die 11de Dinastie (omstreeks die 21ste eeu v.C.) het hy die beskermgod van Thebe geword deur Monthoe te vervang. Ná die rebellie van Thebe teen die Hyksos en met die bewind van Ahmoses I (16de eeu v.C.) het Amoen nasionaal belangrik geword en het hy versmelt geraak met die songod, Ra, as Amoen-Ra of Amoen-Re. Amoen-Ra het dwarsdeur die Nuwe Ryk belangrik gebly in die Egiptiese panteon (behalwe tydens die godsdiensveranderings van Achenaten). Hy het in hierdie tydperk (die 16de tot 11de eeu v.C.) die posisie beklee van die uiterste bosinnelike, selfgeskepte skeppergod; hy was die kampvegter vir die armes en mense met probleme en sentraal tot persoonlike godsdiens. Sy posisie as koning van die gode het hom verhef tot die punt van monoteïsme, waar ander gode feitlik manifestasies van hom geword het.


Publius Licinius Valerianus, bekend as Valerianus I, (ca. 200 - na 260) was van 253 tot 260 die Romeinse keiser. In die nasleep van die slag by Edessa word hy deur die Persiese koning Shapur I gevangene geneem. Valerianus I was die enige Romeinse keiser in die geskiedenis wat 'n krygsgevangene was. Sy gevangeneming het tot groot onstabiliteit in die Romeinse Ryk gelei. Valerianus het sy voorganger se vervolging van Christene voortgesit. Op 6 Augustus 258 sterf Pous Sixtus II op sy bevel 'n marteldood. Lys van Romeinse keisers Wikimedia Commons het meer media in die kategorie Valerianus. R.D. Weigel, art. Valerian (A.D. 253-260) and Gallienus (A.D. 253-268), in DIR (1998). Hierdie artikel is ’n saadjie. Voel vry om Wikipedia te help deur dit uit te brei.


Charente-Maritime (uitgespreek [ʃa.ʁɑ̃t ma.ʁi.tim]) (17) is 'n Franse département van die gewes Nieu-Akwitanië. Sy prefektuur (hoofstad) is La Rochelle. Die webwerf van die departement france-pub.com/Charente-Maritime (fr) Nuus Charente Maritime (en) Amptelike Toerisme Gids van Charente-Maritime (fr) Amptelike Toerisme Gids van Charente-Maritime (fr) Charente Maritime Nuus (fr) Zoo de la Palmyre (fr) Ile d'Oléron (fr) Ile de ré (fr) Tourisme Ile de re


'n Plateosourus is 'n dinosourus. Hierdie artikel is ’n saadjie. Voel vry om Wikipedia te help deur dit uit te brei.


Johannesburg Consolidated Investment Co was 'n myngroep wat in 1889 deur Barney Barnato gestig is. In 1905 het dit die Barnato Consilidated Mines Ltd oorgeneem. Die maatskappy het baie aandele in die goud-, steenkool- en die brouerybedryf besit. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


In deeltjiefisika is supersimmetrie (Engelse afkorting: SUSY) ’n voorgestelde uitbreiding van die Standaardmodel wat verband hou met twee basiese groepe elementêre deeltjies: bosone, waarvan die spin ’n heeltalwaarde het, en fermione, wat ’n spin met ’n halftalwaarde het. Elke deeltjie van een van bogenoemde twee groepe word verbind met ’n deeltjie van die ander groep; dit word ’n deeltjie se S-deeltjie, of superpartner, genoem. Die spin se waarde sal dus met ’n halftal verskil. In ’n teorie met ’n perfek ongebroke supersimmetrie, sal elke paar S-deeltjies dieselfde massa en interne kwantumgetalle hê buiten hul spin – ’n "selektron" (die S-deeltjie van ’n elektron) sal ’n boson-weergawe van die elektron (’n soort fermion) wees en sal dieselfde massa-energie hê – dit moet dus net so maklik in ’n laboratorium gevind kan word. Omdat nog geen S-deeltjies ontdek is nie, moet supersimmetrie ’n spontaan gebroke simmetrie wees as dit bestaan. As supersimmetrie ’n ware natuursimmetrie is, sal dit baie onverklaarbare probleme in deeltjiefisika oplos, soos donker materie.


Rosa Louise McCauley Parks (Tuskegee, 4 Februarie 1913 – Detroit, 24 Oktober 2005) was 'n swart Amerikaanse burgerregte-aktivis wat internasionale bekendheid verwerf het vir haar rol om die Montgomery busboikot te ontketen. Op 1 Desember 1955 het Parks geweier om haar sitplek in 'n bus prys te gee vir 'n wit passasier nadat die wit afdeling van die bus vol was. Sy was gevolglik gearresteer vir haar minagting van Alabama se rasseskeidingwette, en is ook afgedank van haar werk as kommersiële naaldwerkster omdat haar protesaksie wye publisiteit ontvang het. Kortliks na die busboikot het Parks na Detroit verhuis, waar sy vir eers soortgelyke werk gekry het, en haar uiteindelik gevestig het in 'n beroep as ontvangsdame vir die Amerikaanse kongreslid John Conyers. Na haar aftrede het sy 'n outobiografie geskryf en in haar laaste jare aan demensie gely. Na haar dood is sy met al die plegtighede van 'n staatsbegrafnis geëer. Hierdie artikel is ’n saadjie. Voel vry om Wikipedia te help deur dit uit te brei.


Die Eerste minister van Namibië (Engels: Prime Minister of the Republic of Namibia) is volgens die Namibiese grondwet van 21 Maart 1990 die regeringshoof van die parlementêre republiek van Namibië. Die eerste minister word deur die grootste party in die nasionale vergadering benoem en deur die president aangestel. Hy word deur die adjunk-eerste minister (Engels: Deputy Prime Minister) bygestaan. Die Eerste minister se woning was voorheen langs die Tintenpalast, die nasionale vergadering in die buro van die eerste minister (Engels: Office of The Prime Minister) in Windhoek-Sentraal. Die woning van die Eerste minister is sedert middel-2014 in die Ou Staatshuis, die voormalige woning van die Namibiese president. ██ South West Africa People's Organization (SWAPO) Adjunk-premier van Namibia Wikimedia Commons het meer media in die kategorie Eerste minister van Namibië. Amptelike webwerf van die eerste minister se buro


Koos Human (*29 November 1931, Boksburg - 10 Augustus 2018) was 'n Afrikaanse uitgewer, rubriekskrywer en musiekkenner. Hy het in 1959 die uitgewersmaatskappy Human & Rousseau saam met Leon Rousseau gestig. Die maatskappy het vinnig gegroei en 'n beduidende bydrae tot die bevordering van die boekebedryf in Suid-Afrika gelewer. Human & Rousseau is in 1977 aan Nasionale Pers verkoop en het in Februarie 2009 hul 50ste verjaarsdag gevier. Jacobus Johannes (Koos) Human is op 29 November 1931 op Witfield naby Boksburg aan die Oos-Rand gebore, waar hy ook groot word. Sy pa is ’n mynamptenaar. Hy matrikuleer aan die Hoërskool Voortrekker op Boksburg. Na sy skoolopleiding gaan hy na die Universiteit van die Witwatersrand waar hy aanvanklik inskryf vir ’n B.Mus.-graad, maar baie gou daarna van plan verander en eerder tale bestudeer. In 1953 voltooi hy hier onder leiding van C.M. van den Heever ’n verhandeling vir ’n M.A.-graad oor die ontwikkelingsgeskiedenis van die Afrikaanse populêre leesstof onder die titel Die gewilde literêre werk: ’n ondersoek na die rol van leesstof in die hedendaagse samelewing.


Emahlathini is 'n klein grenspos in Mpumalanga tussen Suid-Afrika en Eswatini. Grensposte van Suid-Afrika (en) Webblad – South African Ports of Entry Hierdie artikel is ’n saadjie. Voel vry om Wikipedia te help deur dit uit te brei.


Cardi B (gebore 11 Oktober 1992) is 'n Amerikaanse aktrise en komponis. 2016: Kocktails with Khloé 2016: Questions: Election Special Hosted by Cardi B! 2018: iHeartRadio Music Awards 2018 2015: Cardi B: Cheap Ass Weave 2016: Cardi B: Washpoppin 2016: Cardi B: Foreva 2017: Ozuna feat. Cardi B: La Modelo 2017: G-Eazy feat. A$AP Rocky, Cardi B, French Montana, Juicy J, Belly: No Limit 2017: Cardi B: Bodak Yellow 2017: Cardi B: Pull Up 2017: Cardi B Feat. Offset: Lick 2017: Cardi B: Red Barz 2017: G-Eazy Feat. Asap Rocky, Cardi B: No Limit - WSHH Version 2017: G-Eazy Feat. Asap Rocky, Cardi B: No Limit - BW Version 2018: Bruno Mars Feat. Cardi B: Finesse - Remix 2018: Jennifer Lopez Feat. DJ Khaled, Cardi B: Dinero 2018: Cardi B Feat. 21 Savage: Bartier Cardi 2018: Maroon 5 feat.


Boergondië-Franche-Comté (Frans: Bourgogne-Franche-Comté [buʁɡɔɲ fʁɑ̃ʃ kɔ̃te]; Afrikaans: Boergondië-Vrygraafskap) is 'n Franse gewes (Frans: région) in die ooste van Frankryk wat uit die ou geweste van Boergondië en Franche-Comté bestaan. Die gewes Boergondië-Franche-Comté bestaan sedert 2016. Wikimedia Commons het meer media in die kategorie Boergondië-Franche-Comté. (fr) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Senzo Robert Meyiwa (24 September 1987 – 26 Oktober 2014) was 'n Suid-Afrikaanse sokkerspeler. Meyiwa was die kaptein en doelwagter van Bafana-Bafana en Orlando Pirates. Meyiwa begin sy loopbaan by die London Cosmos-sokkerklub in Umlazi, 'n township suid-wes van Durban. Hier is hy as doelwagter vir Orlando Pirates se jeugspan gewerf, vir wie hy van 2002 tot 2005 in Johannesburg gespeel het. Daarna het hy van 2005 tot 2014 vir Orlando Pirates se senior span uitgedraf. Hy het in 2013 en 2014 vir Bafana-Bafana, Suid-Afrika se nasionale span gespeel. Hy is op 26 Oktober 2014 tydens 'n vermeende rooftog by sy vriendin se huis in Vosloorus doodgeskiet. Hy was 27 jaar oud. Pres. Jacob Zuma het hulde aan hom gebring en aangekondig dat hy 'n provinsiale begrafnis in KwaZulu-Natal sal ontvang. "Senzo Meyiwa" (in Engels). www.nationalfootballteams.com. Geargiveer vanaf die oorspronklike op 8 November 2019. Besoek op 31 Oktober 2014. "Senzo Meyiwa". www.mtnfootball.com. Geargiveer vanaf die oorspronklike op 10 Maart 2016. Besoek op 31 Oktober 2014.


Lusaka is die hoofstad van Zambië sedert 24 Oktober 1964 en sedert 1935 van Noord-Rhodesië toe dit Livingstone vervang het. Die stad het 'n betreklike koel klimaat weens sy hoogte bo seespieël. Dit is die middelpunt van die noord-suid-spoorlyn en oos-wes-hoofpad. Lusaka is gestig in 1905 om die loodmyn op Kabwe (voorheen Broken Hill) te bedien. Die vernaamste geboue is die Nasionale Vergadering, die president se Staatshuis, 'n Anglikaanse katedraal (1957) en die nasionale argief. Die Universiteit van Zambië (1965) is hier gesetel. Lusaka is die sentrum van 'n ryk landbougebied vir katoen, mielies, tabak en suiwelprodukte. Van die nywerhede sluit 'n motoraanleg en tekstielfabriek in. Dit is ook die land se middelpunt van administrasie en die bankwese. Ander vervaardigingsbedrywe is onder meer sement, chemikalieë, insekdoders, klerasie, metaal en plastiekprodukte. Die stad se inwonertal was in 2009 'n geskatte 1 420 054, vergeleke met 1 084 703 tydens die 2000-sensus. Die bevolking van die stedelike gebied het selfs vinniger toegeneem van 2000 se sensussyfer van 1 620 000 in 2000 tot 'n geskatte 2 851 411 in 2009.


Die Lippeblomsuikerbos (Protea subvestita) is 'n blomdraende struik wat aan die bekende Protea-genus behoort. Die plant is endemies aan Suid-Afrika en kom voor in Mpumalanga op die eskarp van die Wakkerstroom, Vrystaat, KwaZulu-Natal, Lesotho, Oos-Kaap (tot by Somerset-Oos) en die Klein Swartberg. Die struik is groot, regop en word tot 5 m hoog en blom hoofsaaklik van Januarie tot Maart. Die plant gaan dood na 'n brand maar die sade oorleef. Die saad word geberg in 'n doppie en vrygelaat na hulle ryp is en word deur die wind versprei. Die plant is eenslagtig. Bestuiwing vind plaas deur die werking van voëls. Die plant groei op bergland suurveld en fynbos op hoogtes van 1 200 - 2 300 m. In Engels staan dit as die Waterlily sugarbush bekend. Die plant se nasionale nommer is 98. Alfabetiese lys van Suid-Afrikaanse bome Lys van proteaspesies http://pza.sanbi.org/protea-subvestita https://www.proteaatlas.org.za/sugar3.htm http://biodiversityexplorer.info/plants/proteaceae/protea.htm http://redlist.sanbi.org/species.php?species=799-139 http://plantsoftheworldonline.org/taxon/urn:lsid:ipni.org:names:706176-1 https://www.treetags.co.za/national-list-of-indigenous-trees/ Wikimedia Commons het meer media in die kategorie Lippeblomsuikerbos.


Everest (Nepalees: सगरमाथा Sagarmāthā; Chinees: 珠穆朗玛峰 Zhūmùlǎngmǎ Fēng; Tibettaans: ཇོ་མོ་གླང་མ Chomolungma) is 'n berg in die Himalajagebergte wat op die grens tussen Nepal en Tibet geleë is. Met sy hoogte van 8 848,86 meter is dit die hoogste berg op land. Everest is egter nie die hoogste berg op aarde nie; Mauna Kea (Hawaii) is vanaf die seebodem gemeet die hoogste. Die berg is genoem na die Britse geoloog Sir George Everest. Everest se amptelike hoogte is in 2020 deur beide Chinese en Nepalese outoriteite op 8 848,86 meter (sneeuhoogte) bepaal. Die Chinees-Nepalese grens verloop op die bergpiek. Op hierdie wyse is Everest meer as 'n eeu gelede gevind. Voor daardie tyd is die berg slegs van 'n groot afstand gesien, en aangesien dit deur talle ander hoë bergpieke omring word, kon niemand eintlik besef wat die ware hoogte van die berg is nie. Dit kon slegs bereken word van die gegewens op 'n kaart; en so het dit gekom dat die hoogste berg ter wêreld eintlik agter 'n lessenaar ontdek is. Die landmeter-generaal in daardie stadium was sir Andrew Waugh.


Die bandkopgans is 'n gans wat naby mere in die bergagtige streke van Sentraal-Asië voorkom. Hierdie ganse word noord van die Himalajas, Indië, Pakistan, Kasjmir, Pandjab en Assam aangetref. Mannetjies en vroutjies se veredosse is identies: wit vere met 'n donker vlek bo die dye, op die agterstert, voor en agter op die nek en twee kenmerkende donker bande wat van die agterkop oor die gesig strek. Bandkopganse is oor die algemeen nie aggressiewe voëls nie en kan in groepe van gemengde watervoëls aangehou word. Bandkopganse vreet hoofsaaklik snags en hul dieet bestaan veral uit waterplante en gras. Hulle sal ook die lêkorrels van hoenders en eende vreet. Hierdie ganse broei tussen Oktober en Januarie. Hulle bou hul nes tussen lang gras of plante en voer dit dan met dons uit. Die wyfie lê drie tot ses roomwit eiers wat na 30 dae uitbroei. Die kuikens is self na twee tot drie jaar broeigereed. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name BirdLife International (2004). Anser indicus. 2006 IUBN-rooilys van bedreigde spesies.


Nikolaas I Pawlowitsj (Russies: Николай I Павлович) (6 Julie 1796 tot 2 Maart 1855) was van 1825 tot met sy dood in 1855 keiser van Rusland. Hy was een van die land se heel konserwatiefste keisers. Die skrywer Iwan Toergenef sou die Rusland van Nikolaas I soos volg beskryf: " ’n mengsel van lig en duisternis, van Europese beskawing en Asiatiese barbaarsheid". Nikolaas se bewind word gekenmerk deur opstande en probleme, waarvan hy die meeste self veroorsaak het met sy regse uitkyk en algehele gebrek aan insig in die ontwikkeling van Europa. So onderdruk hy in sy eerste regeringsjaar (1825) reeds die Dekabriste se opstand. Die Dekabriste is liberaalgesinde offisiere wat in Desember 1825 vergeefs rebelleer teen die tsaristiese absolutisme en vir ’n grondwet. Die lot van die offisiere wat oorleef nadat die opstand onderdruk word, is verskriklik. Die keiser lei self die verhoor. Die meeste offisiere kry ’n onmenslike gevangenisstraf of word verban. Talle word na Siberië gestuur, waar hulle van ontbering omkom. Een van die gevangenes is die beroemde skrywer Aleksander Poesjkin. Hy word eindelik na Suid-Rusland verban en word begenadig nadat hy Nikolaas om vergifnis vra.


Skaak (Persies šāh, van Schah, d.i. ‚Koning‘ – dus die naam „die koninklike spel“) is 'n strategiese bordspel vir twee spelers. Die huidige vorm van die spel het in suidelike Europa ontstaan tydens die tweede helfte van die 15de eeu nadat dit ontwikkel het uit soortgelyke en baie ouer spelle met Indiese en Persiese oorsprong. Vandag is skaak een van die gewildste bordspele ter wêreld en word dit deur miljoene mense tuis, in klubs, aanlyn, per pos, en in toernooie gespeel. Skaak word gespeel op 'n vierkantige bord wat verdeel is in agt rye en agt kolomme, met 64 indiwiduele blokkies wat tradisioneel lig en donker gekleur is. Elke speler het 16 stukke, wat bestaan uit agt pionne, twee torings, twee lopers, twee ruiters, een dame en een koning. Elke stuk skuif op sy eie manier. Die twee kante word onderskei deur kontrasterende kleure. Die doel van die spel is om die koning van die opponent in skaakmat te plaas. Georganiseerde skaakkompetisies het in die 16de eeu begin en het sedertdien aansienlik ontwikkel.


Kazan (Russies: Каза́нь, [kɐˈzanʲ]; Tartaars: Казан, Qazan) is 'n stad in Rusland en die hoofstad van die Republiek Tartarstan. Kazan is by die samevloei van die Wolga- en Kazankarivier en sowat 800 km oos van Moskou in die Europese gedeelte van Rusland geleë. Die stad het 'n bevolking van 1,2 miljoen (van wie sowat die helfte etniese Russiese is) en is die agste grootste in die Russiese Federasie. Kazan is tweetalig - met Russies en Tartaars as amps- en omgangstale. Kazan se geskiedenis strek terug tot in die 11de eeu - 1005 word amptelik as stigtingsdatum beskou. Die oudste historiese dokument, waarin na die stad met die destydse naam Bulgar-Dzadid verwys word, dateer van 1177. Tussen die 10de en 13de eeu het in Tartarstan 'n ryk met hoogs ontwikkelde ambagte, landbou en handel langs die Syroete en Wolga-waterweg bestaan - Wolga-Bulgarye. Die Wolgaroete het die noorde van Rusland met die Kaspiese See verbind. Die Wolga-Bulgaarse Ryk is in 1236 deur Batoe Khan, die grootseun van die legendariese Djengis Khan, en sy Goue Horde verower.


Petropawlofsk-Kamtsjatski (Russies: Петропа́вловск-Камча́тский; in die Russiese omgangstaal van sy bewoners meestal kortweg PK of Petropawlofsk genoem) is die administratiewe, wetenskap- en kultuurhoofstad van Kamtsjatka-krai in Rusland. Belangrike instellings, wat in Petropawlofsk gesetel is, sluit wetenskaplike institute vir oseaannavorsing, kommersiële vissery en geologie in. Die belangrikste industriële sektor is skeepsbou. 'n Grondstasie van die Russiese SDCM-satellietstelsel is eweneens in die stad geleë. Die bevolking is op 1 Junie 2019 op 179 807 beraam. Die stad is 6 766 km van Moskou (nege uur per vliegtuig). Dit is op hoë heuwels geleë en deur vulkane omring. Die onewe terrein bemoeilik vervoer. Oorkant die Awatsja-baai is Rusland se grootste duikboot-basis, die Ribatsji-basis. Dit is in die tyd van die Sowjetunie gestig en word steeds deur Rusland gebruik. Petropawlofsk-Kamtsjatski is die tweede grootste stad in die wêreld naas Iquitos, Peru, wat nie per pad bereik kan word nie. ’n Reis na die stad is duur, maar word al hoe gewilder vanweë die pragtige landskap regdeur die skiereiland. Petropawlofsk is deur die Deense navigator Vitus Bering gestig, wat in diens van die Russiese vloot was.


Harrison Ford (gebore op 13 Julie 1942) is ’n Amerikaanse akteur en rolprentvervaardiger. Hy is veral bekend vir sy rolle as Han Solo in die oorspronklike Star Wars-ruimtetrilogie en die titelkarakter van die Indiana Jones-franchise. Ford het van die middel 1960's tot die middel 1970's ’n taamlik onsuksesvolle loopbaan in rolprente en op televisie gehad, met klein rolle waarin hy dikwels nie gepraat het nie. Die rolverdelingsdirekteur Fred Roos het vir hom ’n oudisie met George Lucas gereël vir die rol van Bob Falfa in American Graffiti (1973), wat hy gekry het. Nadat die regisseur Francis Ford Coppola se prent The Godfather ’n sukses was, het hy Ford klein rolle in The Conversation (1974) en Apocalypse Now (1979) gegee. Ford se werk vir Lucas in American Graffiti het in 1977 eindelik gelei tot sy eerste groot rol, dié van Han Solo in Star Wars en hy het internasionaal roem behaal. In Raiders of the Lost Ark (1981, ’n spanpoging van George Lucas en Steven Spielberg), het Ford homself as suksesvolle akteur bewys.


'n Poskantoor is 'n dienstefasiliteit wat deel vorm van 'n nasionale posstelsel. Poskantore bied posverwante dienste aan soos die aanvaarding van briewe en pakkies vir versending na ander poskantore, selfs in die buiteland. Benewens die voorsiening van posbusse en die verkoop van posseëls, verpakking en skryfbehoeftes, bied baie poskantore ook bykomende dienste aan, soos die verskaffing en aanvaarding van regeringsdokumente (soos paspoort-aansoeke), verwerking van regeringsdienste en -fooie (soos voertuigbelasting en verkeersboetes) en bankdienste (soos spaarrekenings en poswissels). Die hoofadministrateur van 'n poskantoor is 'n posmeester. Voor die koms van poskodes, het posstelsels 'n bepaalde roete gebruik om items aan 'n spesifieke poskantoor vir ontvangs of aflewering beskikbaar te stel. In 19-eeuse Amerika het hierdie praktyk dikwels daartoe gelei dat kleiner gemeenskappe na hul poskantore vernoem is, veral ná die Poskantoor nie meer enige duplikaatname binne 'n staat wou toelaat nie. Rissikstraatposkantoor in Johannesburg Ingang na die poskantoor in Alberton, Gauteng Ou Hoofposkantoor (HPK) op Kerkplein in Pretoria Die historiese ou poskantoorboom in Mosselbaai Moderne poskantoor op 'n lughawe in Thailand Posbusse in Stellenbosch Lys van poskodes in Suid-Afrika "Canada Postal Guide – Glossary".


Sycute is 'n genus van sponsdiere uit die klas van die Calcarea (kalksponse). Sycute dendyi (Kirk, 1895)


Centre-Val de Loire is een van die 18 Franse administratiewe geweste (Frans: régions). Die gewes word in ses départements onderverdeel, naamlik: Cher, Eure-et-Loir, Indre, Indre-et-Loire, Loir-et-Cher en Loiret. Hierdie artikel is ’n saadjie. Voel vry om Wikipedia te help deur dit uit te brei.


Die Río Salado (Spaans: [ˈri.o saˈlaðo], letterlik "sout rivier") is 'n groot suidoos-vloeiende rivier in Suid-Amerika. Die rivier, met 'n lengte van 1 150 km, is 'n suidwestelike sytak van die Río Paraná. Die Río Salado is die langste en grootste rivier wat net in Argentinië vloei. Die Río Salado ontspring net suid van Argentynse stad Salta. Aansluitend vloei die rivier vir 'n kort tyd in 'n oostelike rigting en later in 'n suidoostelike rigting en mond by Santa Fe in die Río Paraná uit. Wikimedia Commons het meer media in die kategorie Rió Salado. Hierdie artikel is ’n saadjie. Voel vry om Wikipedia te help deur dit uit te brei.


Neon is die chemiese element in die periodieke tabel met die simbool Ne en atoomgetal van 10. Neon is 'n kleurlose, byna inerte edelgas en straal 'n kenmerkende rooi gloed af wanneer dit in vakuum-ontladingsbuise en neonlampe gebruik word en word in spoorhoeveelhede in lug aangetref. Neon is die tweede ligste edelgas, gloei rooierig-oranje in 'n vakuum-ontladingsbuis en het 'n verkoelingskapasiteit wat 40 keer hoër is as vloeibare helium en 3 keer hoër as vloeibare waterstof (op 'n per eenheidsvolume basis). Vir die meeste aanwendings is dit 'n minder duur verkoelingsmiddel as helium. Neon se ontlading teen normale spannings en strome is die mees intenste van al die seldsame gasse. Die rooi-oranje kleur wat neon uitstraal in 'n neonlamp word algemeen gebruik om reklametekens te maak. Neon word ook gebruik om na hierdie tipe ligte in reklametekens te verwys al word baie ander gasse gebruik om verskillende ligkleure te skep. Ander gebruike: hoë spanningsverklikkers weerligafweerders golfmeterbuise televisiebuise Neon en helium word ook gebruik om 'n tipe gaslaser te maak. Vloeibare neon word ook kommersieel gebruik as 'n ekonomiese kriogeniese verkoelingsmiddel.


Die Nobelprys vir Vrede (Noors en Sweeds: Nobels fredspris) is een van vyf Nobelpryse wat nagelaat is deur die Sweedse nyweraar en uitvinder Alfred Nobel. Die pryse vir chemie, fisika, geneeskunde en letterkunde word jaarliks in Stockholm, Swede, toegeken, terwyl die Nobelprys vir Vrede in die Noorse hoofstad Oslo oorhandig word. Die Noorse Nobelkomitee word deur die Noorse parlement gekies, wat weer die pryswenner(s) kies. Ten tye van Nobel se dood was Swede en Noorweë in 'n posisie onderling waar die Sweedse parlement slegs verantwoordelik was vir buitelandse sake en Sweedse binnelandse sake, en die Noorse parlement slegs vir Noorse binnelandse sake. Nobel het dus stipuleer dat die Vredesprys deur Noorweë toegeken moes word, aangesien hy gevrees het dat die verkiesingsproses negatief beïnvloed sou kon word deur 'n buitelandse moondheid. Volgens sy testament behoort die prys toegeken te word aan diegene "wat die beste of die meeste werk gedoen het vir die bevordering van broederskap tussen nasies én vir die totnietmaking of vermindering van weermagte én vir die ophou en bevordering van vredeskongresse".


Die Aloe vera is 'n aalwyn wat inheems is aan Oman. Lys van aalwynspesies http://plantsoftheworldonline.org/taxon/urn:lsid:ipni.org:names:530017-1


Die kelvin (simbool: K) is die SI-eenheid van temperatuur en is een van die sewe SI-basiseenhede. Dit word gedefinieer as 'n 1/273,16 fraksie van die termodinamiese temperatuur van die trippelpunt van water. 'n Temperatuur wat in kelvin sonder enige voorbehoud aangedui word, word gemeet ten opsigte van absolute nul waar die molekulêre beweging ophou. Dit is ook algemene praktyk om 'n temperatuur relatief tot 'n verwysingstemperatuur van 273,15 K aan te dui, wat ongeveer ooreenstem met die smeltpunt van water onder normale toestande; hierdie konvensie is die Celsius-temperatuurskaal. Die kelvin is vernoem na die Britse fisikus en ingenieur William Thomson, wat later na hy tot die adelstand verhef is, as Lord Kelvin bekend gestaan het. Die woord kelvin as 'n SI-eenheid word met 'n kleinletter k geskryf (tensy dit aan die begin van 'n sin voorkom), en word anders as Fahrenheit of Celsius nooit voorafgegaan deur die woorde graad, grade of die simbool ° nie. Die simbool vir kelvin is altyd die hoofletter K en word nooit in skuinsskrif gedruk nie.


’n Moskee (Arabies: مسجد, masjid, [masdʒid]; letterlik: "plek van rituele neerlegging"; Persies: مسجد; masjid, meervoud: مساجد; masājid; Turks: cami) dien as ’n aanbiddingsplek vir Moslems, die aanhangers van Islam. Verder dien dit as 'n plek waar politieke, regtelike en lewenspraktiese onderrig binne die Islam plaasvind, asook ’n sosiale ontmoetingsplek. Die huis van Mohammed in Medina word as die eerste moskee beskou. In Afrikaans staan dit bekend as 'n masdjied of masiet, afgelei van Arabies en Persies. Hoewel daaglikse gebede op enige plek kan plaasvind, word ’n gebed binne 'n moskee as besonder verdienstelik beskou omdat dit die verbintenis met die Islamitiese gemeenskap bevestig. Volgens verskeie Hadit-versamelings is ’n gebed binne die gemeenskap 25 keer meer werd as ’n gebed tuis. Net die Vrydaggebed is definitief aan die moskee gekoppel. Sonder die voltrekking daarvan in die moskee is dit nie geldig nie. Die Islamitiese aanbidding word deur ’n imam gelei, wat die Koran bestudeer het, terwyl die muezzin deur sy roep die gelowiges aan die vyf daaglikse gebede herinner.


Die Internasionale Fonetiese Alfabet (/ˌəntərˌnaʃiˈnɑːlə fʊəˈnɪətisə ˈʔɑlfa̙bɛt/) of IFA (Engels: International Phonetic Alphabet (IPA)) is 'n notasiestelsel vir die klanke wat in menslike spraak voorkom. Dit is grotendeels op die Latynse alfabet gegrond. In die Uitgebreide IFA (Extended IPA) is 'n reeks addisionele diakritiese tekens byvoeg om klein uitspraakverskille aan te dui. Daar bestaan ook 'n IFA in ASCII-tekens: SAMPA. Die IFA word veral deur taal- en spraakkundiges gebruik. In 1886 het 'n groep Franse en Britse taaldosente, onder leding van Paul Passy, die Internasionale Fonetiese Assosiasie opgestel. Hierdie organisasie het die eerste fonetiese alfabet saamgestel. Die eerste alfabet was op die Romaanse Alfabet gegrond, maar om die stelsel bruikbaar te maak vir alle tale kon dit van taal tot taal verander word. So is die klank [ʃ] byvoorbeeld oorspronklik met <c> weergegee in Engels, maar met <x> in Frans. In 1888 is die alfabet egter aangepas om dit vir alle tale eenvormig te maak. Sedert die skep daarvan het die alfabet talle veranderinge ondergaan. Veral in 1900 en 1932 is groot aanpassings gemaak.


Heinrich Cornelius Agrippa von Nettesheim is gebore op 14 September 1486 in Keulen. Hy sterf in Grenoble of Lyon in 1534 of 1535. In 1515 het Agrippa klasse aangebied by die Pavia-Universiteit op Pimander waar hy doktorale studie onderneem het in regte en geneeskunde. Cornelius Agrippa is bekend vir sy letterkundige werk in die filosofie van okkultisme (Libri tres de occulta philosophia) wat in 1531 gepubliseer is. Agrippa het verskeie beroepe gehad maar het homself toegespits op die bestudering van Okkultisme. In hierdie werk belig hy verskeie konsepte wat onderliggend aan die okkultisme na vore soos byvoorbeeld alchemie, astrologie en die Kabbala. Agrippa het 'n kleurryke geskiedenis waartydens hy vele male in konflik gekom het met die bestaande aanvaarde kennis. Hy is deur Keiser Maximilian tot ridder geslaan. Wikimedia Commons het meer media in die kategorie Cornelius Agrippa. Webwerf oor Agrippa se lewe Kort biografie oor Agrippa Hierdie artikel is ’n saadjie. Voel vry om Wikipedia te help deur dit uit te brei.


Seether is 'n Suid-Afrikaanse post-grunge groep. In 1999 ontstaan Saron Gas as 'n drietal – bestaande uit Shaun Morgan Welgemoed (kitaar en sang), Dale Stewart (baskitaar en sang) en David Cohoe (dromme en sang) - in die Pretoria/Johannesburg-gebied. In 2000 teken Saron Gas 'n kontrak met Musketeer Records in Suid-Afrika en in 2002, nadat hulle 'n kontrak met Wind-Up Records LLC in New York, Amerika teken, verander die groep hul naam na Seether met die debuut van hul album Disclaimer. Saron Gas ontstaan in 1999 in Pretoria as 'n drietal uit die oorskot van 'n vyftal groep met Shaun Morgan Welgemoed, Clinton Young en Dave Cohoe. Later verlaat Clinton Young die groep. Shaun en Dave nooi 'n kennis van Shaun (Dale Stewart) om Clinton se rol as baskitaarspeler oor te neem. Met 'n nuwe lid tref Saron Gas TuksFm met 'n krag met hul eerste weergawe van "69 Tea". Die groep se optredes begin al hoe meer toeskouers lok namate "69 Tea" gewilder word.


Luc Tuymans (gebore in 1958 in Mortsel) is 'n bekende skilder uit Vlaandere. Hy woon en werk in Antwerpen. Wikimedia Commons het meer media in die kategorie Luc Tuymans. Zeno X Gallery—Luc Tuymans Geargiveer 21 April 2007 op Wayback Machine De geheime charmes van Luc Tuymans Hierdie artikel is ’n saadjie. Voel vry om Wikipedia te help deur dit uit te brei.


Wiesbaden is die hoofstad van die Duitse deelstaat Hesse met 'n bevolking van 278 456 (soos op 30 Junie 2019). Die sowat 20 000 soldate, familielede en nie-militêre personeel van die Amerikaanse Weermag se Europese hoofkwartier, wat hier gesetel is, is hierby nie ingereken nie. Die metropolitaanse gebied van Wiesbaden sluit die aangrensende Rheingau-Taunus-distrik, die stede Eppstein, Hochheim am Main en Hofheim am Taunus en die dorpe Bischofsheim en Ginsheim-Gustavsburg met altesaam 560 000 inwoners in. Die stad is naas Frankfurt am Main, Mainz, Darmstadt, Offenbach am Main en Hanau een van die kernstede van die Ryn-Maingebied. Die genesende krag van Wiesbaden se warmbaddens is reeds deur die Romeine gewaardeer. Met altesaam vyftien warm- en mineraalbaddens is Wiesbaden een van die oudste badoorde in Europa. Die stad se gesondheids- en spabedryf het veral in die 18de en 19de eeu gefloreer toe badoordvakansies en warmbron-waterkure saam met die vermaakprogram, wat vir badgaste aangebied is, 'n belangrike sosiale gebeurtenis geword het.


Nievaatplante is 'n algemene term vir die plante, insluitend groenalge, waarby 'n vaatstelsel (xileem en floëem) ontbreek. By gebrek aan hierdie besondere weefsels, beskik 'n aantal nievaatplante wel oor spesiaal aangepaste weefsel vir die vervoer van water. Nievaatplante het geen wortels of stamme nie, aangesien dié strukture deur vaatweefsel gedefinieer word. Die lobbe (geronde dele) van lewermosse kan wel na blare lyk, maar dit is nie ware blare nie, aangesien dit geen xileem of floëem bevat nie. Soortgelyk beskik mosse en alge ook nie oor sodanige weefsels nie. Die term nievaatplant word nie meer in wetenskaplike benaming bebruik nie. Nievaatplante sluit twee onderskeibare, verwante groepe in: Briofiete - die Bryophyta (mosse), die Hepaticophyta (lewermosse), en die Anthocerotophyta (horingblad). By hierdie groepe is die haploïede gametofiete die primêre plante, terwyl die diploïedegedeelte slegs aan die sporofiet, wat uit 'n steel en sporangium bestaan, geheg is. Omdat watergeleidende weefsel by hierdie plante ontbreek, kan hulle nie tot die strukturele kompleksiteit en grootte van meeste vaatplante ontwikkel nie. Alge - veral groenalge.


Archimedes van Sirakuse (Grieks: Άρχιμήδης) (287 v.C. – 212 v.C.) was ’n antieke Griekse wiskundige, fisikus en ingenieur. Alhoewel min oor sy lewe bekend is, word hy beskou as een van die leidende wetenskaplikes in die klassieke oudheid. Benewens sy ontdekkings in die veld van wiskunde en meetkunde, word die vervaardiging van masjiene wat hul tyd ver vooruit was aan hom toegeskryf. Hy het die fondamente van hidrostatika gelê en die beginsel van die hefboom verklaar, die toestel waarop meganika gebaseer is. Sy vroeë vorderings in wiskundige analise sluit in die eerste bekende samevatting van ’n oneindige reeks, met 'n metode wat vandag gebruik word. Die geskiedkundiges van Antieke Rome het 'n sterk belangstelling in Archimedes getoon en verslae van sy lewe en werk geskryf, terwyl die relatief min kopieë van sy verhandelings wat die Middeleeue oorleef het 'n invloedryke bron van idees was vir wetenskaplikes tydens die Renaissance. In verband met dryfvermoë het Archimedes die volgende gesê: Omdat so min oor die persoonlike lewe van Archimedes bekend is, is daar baie legendes oor hom in om loop.


Westelike Provinsie is 'n Suid-Afrikaanse rugbyspan wat in 1883 gestig is. Hulle tuisveld is die Kaapstad-stadion, nadat dit vir etlike jare Nuweland in Kaapstad was. Spelers dra blou-en-wit truie met 'n bloedrooi disa-embleem op die bors. Die Westelike Provinsie neem jaarliks aan die Curriebeker-toernooi deel. Die span het die Curriebeker reeds 33 keer gewen. 1 Transvaal staan bekend as die Goue Leeus sedert 1998. 2 Uitslag oor twee seisoene bepaal. 3 Oranje-Vrystaat se naam is die Vrystaat Cheetahs sedert 1998. 4 Noord-Transvaal se naam is die Blou Bulle sedert 1997. WP Rugby Geargiveer 8 Oktober 2007 op Wayback Machine


Final Fantasy is 'n media reeks wat deur Square Enix besit word wat video speletjies, flieks, en ander koopware vervaardig. Dit het begin in 1987 as 'n rol speel speletjie ontwikkel deur Square, wat die sentrale fokus geword het van Square. Square het later uitgebrei na ander genres en konsole, soos taktiese RSSs, draagbare speletjies, MMARSS en speletjies vir selfone. Die reeks het ook drie geanimeerde produksies en twee vol lengte ROB flieks aangespoor vrystel gestel. Die Final Fantasy video speletjie reeks is een van die suksesvolste video speletjie reekse. Van Maart 2007, het die reeks al oor 75 miljoen eenhede wêreldwyd verkoop. "Experience Final Fantasy XI 2007 at the Berlin eSports Convention" (PDF) (in Engels). Square Enix. Geargiveer (PDF) vanaf die oorspronklike op 15 November 2008. Besoek op 28 September 2007.


Burgo de Osma-Ciudad de Osma is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Die Oos-Chinese See (Chinees: 東海/東中國海, pinyin: Dōng Hǎi, letterlik: "Oostelike See"; Koreaans: 동중국해/東中國海; Japannees: ひがしシナかい) is 'n see van die Stille Oseaan in Asië tussen die Republiek China op Taiwan in die suidweste, die Volksrepubliek China in die weste, Suid-Korea in die noorde asook die Japanse eilande Kioesjoe en Ryukyu-eilande in die ooste. Die Oos-Chinese See grens aan die Filippynse See in die suidooste. Die Oos-Chinese See word in die suidweste deur die Straat van Taiwan met die Suid-Chinese See en in die noordooste deur die Straat van Korea met die See van Japan verbind. Die see het 'n oppervlakte van sowat 750 000 km² en 'n gemiddelde diepte van 350 m. In Suid-Korea word die Oos-Chinese See soms "Suidelike See" genoem. Die noordelike deel van die see, tussen China en Korea, word Geelsee genoem. Groot stede aan die see is Dalian, Hangzhou, Incheon, Nieu-Taipei, Qingdao, Sjanghai en Taoyuan en die belangrikste riviere wat in die see uitmond is die Geelrivier in die noorde en die Yangtze verder suid.


Die tradisionele karakter Djed Moroz (Russies: Дед Мороз; as verkleinwoord: Дедушка Мороз, Djedoesjka Moroz) speel in die kultuur van die Oos-Slawiërs ’n soortgelyke rol as Kersvader. Die naam beteken "Oupa Ryp". Anders as Kersvader, bring Djed Moroz presente op Oujaarsaand omdat Kersfees in die voormalige Sowjetunie verbied was en Nuwejaarsvierings die plek daarvan ingeneem het, met Nuwejaarspresente- en kaartjies en ’n Nuwejaarsboom. Djed Moroz se helper is sy kleindogter, Snegoerotsjka (Russies: Снегурочка; Engels: Snow Maiden). Djed Moroz se klere, wat rooi of blou kan wees, lyk ook effens anders as dié van Kersvader: Hy dra ’n vollengte-pelsjas, ’n ronderige pelshoed en óf viltstewels (valenki) óf hoë stewels (sapogi). Hy dra ’n lang towerstaf en ry op ’n troika in plaas van ’n slee. Die amptelike woning van die Russiese Djed Moroz is die dorp Weliki Oestjoeg. Djed Moroz se wortels lê in heidense gelowe, maar sedert die 19de eeu het sy beeld verander vanweë letterkundige invloede.


Taalkundige geslag, genus, of soms ook selfstandigenaamwoordklas, is 'n selfstandigenaamwoordklasstelsel wat in die gedrag van woorde wat daarmee geassosieer word weerspieël word. In tale met taalkundige geslag behoort elke selfstandige naamwoord aan een van die klasse van die taal en slegs baie klein aantal ter selfde tyd aan meer as een klas. As 'n taal byvoorbeeld tussen manlike en vroulike geslag onderskei, behoort elke selfstandige naamwoord aan een van die twee geslagte. Om 'n selfstandige naamwoord, of enige bepaler, of ander soort woord wat die selfstandige naamwoord affekteer, korrek te verbuig, moet 'n mens bepaal of die selfstandige naamwoord manlik of vroulik is. Die term "taalkundige geslag" word meestal vir Indo-Europese tale, waarvan baie die patroon wat beskryf is volg, gebruik. Afrikaans en moderne Engels het egter nie taalkundige geslag nie. Die taalkundige geslagkonsep word onderskei van die biologiese en maatskaplike konsepte van natuurlike geslag. Die konsepte werk egter in baie tale op mekaar in. Beide taalkundige en natuurlike geslag kan taalkundige effekte in 'n gegewe taal hê.


Sakse-Anhalt (Duits: Sachsen-Anhalt, [ˈzaːksn̩ˈʔanhaltʰ]; Nederduits: Sassen-Anholt) is 'n deelstaat van die Bondsrepubliek Duitsland. Die administratiewe hoofstad en grootste stad is Maagdeburg met 'n bevolking van 2 180 684 in 2020. Sakse-Anhalt grens aan die deelstate Nedersakse, Brandenburg, Sakse en Thüringen. Die deelstaat het in sy huidige vorm 'n baie kort tradisie aangesien dit net in die tydperk tussen 1947 en 1952 as 'n deelstaat van die deur Sowjet-Rusland besette Oos-Duitsland en latere Duitse Demokratiese Republiek bestaan het. As gevolg van 'n administratiewe hervorming is die deelstaat in 1952 ontbind en in twee distrikte, Halle en Maagdenburg, verdeel. Met die Duitse hereniging op 3 Oktober 1990 is Sakse-Anhalt as een van vyf nuwe oostelike deelstate herstig. Die gebied aan die Harz-bergreeks, die middelloop van die Elberivier en die benedeloop van die Saale pronk nogtans met 'n ryk historiese en kulturele erfenis wat tot die vroegste periode van die Duitse ryksgeskiedenis teruggevoer kan word. Belangrike historiese gebeurtenisse, persoonlikhede en prosesse het hulle oorsprong in hierdie gebied gehad en dikwels ver buite sy grense uitgestraal soos byvoorbeeld die Reformasie.


Annonay is 'n dorp en kommune in die noorde van die Ardèche département in Frankryk. Dit is die digs bevolkte kommune in Ardèche. Annonay is'n paar kilometer van die Rhône-rivier en 75 km ten suide van Lyon en 40 km vanaf Saint-Étienne geleë. Annonay is gebou op die heuwel wat uitkyk op die diep klowe waar die Deûme- en die Cance-riviere saamvloei. Die water van hierdie riviere word gebruik om krag aan die dorp en sy fabrieke te verskaf. 'n Nabygeleë dam noord-wes vanaf die dorp wat oor die Ternay, 'n vertakking van die Deûme, gebou is, verskaf water vir nywerheids- en huishoudelike gebruik in die dorp. Hierdie artikel is ’n saadjie. Voel vry om Wikipedia te help deur dit uit te brei.


Formosus was die 111de pous van die Rooms-Katolieke Kerk. Pous Formosus is ongeveer in 816 in Perello, Korsika, gebore . In 864 tydens die bewind van Pous Nicolaas I word hy ingewy as kardinaalbiskop van Porto. Hy reis in 866 na Bulgarye, en na Duitsland en Frankryk in 869 en 872, om die Rooms-Katolieke Kerk te bevorder. Formosus oorreed Karel die Kale, koning van Frankryk, om hom deur die pous te laat kroon. Pous Johannes VIII het die talentvolle Formosus as 'n bedreiging gesien en het hom in 872 afgedank en van verraad beskuldig omdat hy sy bisdom sonder toestemming verlaat het en omdat hy openlik na die pousskap gestrewe het. Johannes se opvolger Pous Marinus I het die beslissing in 883 ongedaan gemaak. Formosus was bekend as diplomaat en het 'n sterk invloed op die sinode van 869 uitgeoefen. Op 6 Oktober 891 volg hy Pous Stefanus V op en regeer tot sy dood op 4 April 896. Hy word opgevolg deur Pous Bonifatius VI. Die naam ‘Formosus’ beteken 'pragtig'. Pous Formosus het sy talent vir diplomasie gebruik om die verhoudings tussen Rome en Konstantinopel te verbeter.


Saloth Sar (Khmer: Pol Pot: ប៉ុល ពត; Saloth Sar: សាឡុត ស; 19 Mei 1925 tot 15 April 1998) ook bekend as Pol Pot, was 'n Kambodjaanse diktator en Maoïstiese rewolusionêr. Hy was leier van die kommunistiese beweging genaamd Khmer Rouge. Vanaf 1975 tot 1979 was hy die eerste minister van Kambodja wat toe bekend gestaan het as die Demokratiese Kampuchea. Pol Pot het op 17 April 1975 leier van Kambodja geword. Tydens sy bewind het hy agrariese sosialisme ingestel, wat stadsbewoners gedwing het om na die platteland te gaan om op kollektiewe plase te werk en dwangarbeid te verrig. Die gesamentlike gevolge van dwangarbeid, wanvoeding, swak mediese sorg en teregstellings het tot die dood van ongeveer 21% van die Kambodjaanse bevolking gelei. In totaal is daar na raming 2 tot 4 miljoen mense onder sy leiding dood. In 1979, na Viëtnam se inval in Kambodja, vlug Pol Pot na die oerwoude van die suidweste van Kambodja, en die Khmer Rouge-bewind stort in duie.


Die Dalasi is vanaf 1971 die geldeenheid van Gambië. Die oud geldeenheid was die Gambiese Pond. Voorkante van die 10 en 25 dalasi note Agterkante van die 10 en 25 dalasi note Voorkante van die 5 en 100 dalasi note Agterkante van die 5 en 100 dalasi note Dit 50 dalasi noot Hierdie artikel is ’n saadjie. Voel vry om Wikipedia te help deur dit uit te brei.


GNU/Linux is die naam vir die bedryfstelsel wat bestaan uit programme van die GNU-projek en die Linux-kern. Hierdie is 'n effens omstrede naam aangesien hierdie stelsels gewoonlik slegs "Linux" genoem word, en die gesamentlike naam hoofsaaklik deur die GNU-projek en hulle ondersteuners aangemoedig word. Die GNU-projek se doel om 'n volledig vrye bedryfstelsel te skep het eers moontlik geword met die eerste vrye kern, Linux, wat in die 1990's beskikbaar geword het. GNU is 'n projek van die Stigting vir Vrye Sagteware en Linux is (aanvanklik) deur Linus Torvalds geskryf. Aangesien GNU en Linux geen amptelike verbintenis het nie, en Linux nie 'n bedryfstelsel is nie, maar bloot 'n kern, het die stigting aangedui dat dit nie heeltemal korrek is om die gesamentlike stelsel bloot "Linux" te noem nie. Richard Stallman, die stigter van die stigting, is al hiervoor gekritiseer, maar hou vol dat Linux slegs een deel van die volledige stelsel is, en dat die volledige naam mense sal herinner aan die ideologiese redes vir die ontstaan van die GNU-projek, naamlik dié van Vrye Sagteware.


Kanker (Latyn: neoplasma malignum) is 'n versameling van siektes waar selle onbeheersde groei toon. Kanker is die versamelnaam vir ŉ groot aantal siektes wat gekenmerk word deur die onbeheerde groei van selle. Die siektes gaan in byna alle gevalle gepaard met die vorming van gewasse. Die verskillende tipes kanker word ingedeel volgens die weefselsoort of die orgaan waarin dit sy oorsprong het. Die ongehinderde groei van die selle van 'n kankergewas lei daartoe dat die gewas deur die normale anatomiese grense breek en daardeur normale weefsel verdruk en so na ander dele van die liggaam versprei. Daar bestaan oortuigende bewyse dat kanker ontstaan deur veranderinge in die erflike materiaal (die DNS) van normale liggaamselle. Sulke veranderinge kan eerstens plaasvind vanweë spontane mutasies of mutasies wat veroorsaak word deur faktore soos straling of kontak met sekere chemiese stowwe (karsinogene stowwe). Tweedens kan dit plaasvind deur infeksie met sekere virusse wat oor die vermoë beskik om van hul eie erflike materiaal by dié van die sel in te las en daardeur 'n transformasie in die sel te bewerkstellig. Die basiese prosesse waardeur die transformasie van ŉ gewone sel na 'n kankersel plaasvind, bly egter nog steeds grotendeels onbekend.


Georgi Walentinowitsj Plechanof (Russies: Георгий Валентинович Плеханов; 1857–1918) was ’n Russiese rewolusionêr en Marxistiese teoretikus. Hy was die inisieerder van die Sosiaal-Demokratiese politiek in Rusland en een van die eerste Russe wat homself as ’n Marxis beskou het. Nadat hy polities vervolg is, het hy in 1880 na Switserland geëmigreer, waar hy voortgegaan het om die tsaristiese regering in sy vaderland te probeer beëindig. Tydens die Eerste Wêreldoorlog het Plechanof voorbrand gemaak vir die Entente-lande teen Duitsland en net voor die Februarie-rewolusie in 1917 het hy na Rusland teruggekeer. Hy was gekant teen die Bolsjewisteparty onder Wladimir Lenin, maar ook teen die voorlopige regering. Hy is die volgende jaar oorlode. Hoewel hy die Bolsjewiste sterk veroordeel het, is hy ná sy dood deur die Russiese Kommunistiese Party geëer as die inisieerder van Russiese Marxisme en as filosoof. Hierdie artikel is merendeels vertaal vanaf die Engelse Wikipedia-artikel en:Georgi Plekhanov Marxists-argief Biografie Geargiveer 5 Februarie 2010 op Wayback Machine


Grootrivierpas (Tuinroete) Grootrivierpas (Weskus)


Fjodor Aleksandrowitsj Otsep (Russies Фёдор Александрович Оцеп, wetenskaplike transliterasie Fëdor Aleksandrovič Ocep; * 9 Februarie 1895 in Moskou, Rusland; † 20 Junie 1949 in Ottawa, Kanada) was 'n Russiese regisseur en draaiboekskrywer. Otsep het sy loopbaan in die rolprentbedryf nog in die tsaristiese Rusland as assistent van Jakof Protasanof begin en die draaiboeke vir meesterwerke van dié regisseur geskryf, waaronder Pique Dame (1916) en Aelita (1924). In 1926 het hy vir die eerste keer self die regie vir 'n rolprent behartig. Otsep se werk is sterk deur Fsewolod Poedofkin se filmkuns beïnvloed. Albei regisseurs het hul films vir die rolprentateljee Mezjrabpom vervaardig. In 1929 het Otsep in Duitsland die rolprent Der lebende Leichnam ("Die lewende lyk") vervaardig wat op die gelyknamige toneelstuk van Leo Tolstoi gebaseer is. Die regisseur het daarna nie meer na die Sowjetunie teruggekeer nie. In 1931 het Otsep hom in Frankryk gevestig en ná die uitbreek van die Tweede Wêreldoorlog na die Verenigde State en Kanada gevlug. 1929 Der lebende Leichnam 1931 Der Mörder Dimitri Karamasoff 1934 Amok 1937 Pique Dame 1938 Gibraltar 1947 Whispering City


Orissa of Odisha (Oriya: ଓଡ଼ିଶା, [oɽiˈsaː], luister (hulp·inligting)) is 'n deelstaat in die ooste van Indië. Die hoofstad en grootste stad is Bhubaneswar. Die deelstaat het 'n bevolking van sowat 42 miljoen in 2011 gehad en beslaan 'n oppervlakte van 155 820 km². Naas die ampstaal Oriya word veral Ho, Moendari en Santali in die deelstaat gepraat. (en) "Cities having population 1 lakh and above, Census 2011" (PDF). Regering van Indië. Geargiveer (PDF) vanaf die oorspronklike op 25 November 2014. Besoek op 2 Februarie 2015. (en) "Population, Size and Decadal Change" (PDF). Primary Census Abstract Data Highlights, Census of India. Registrar General and Census Commissioner of India. 2018. Geargiveer (PDF) vanaf die oorspronklike op 19 Oktober 2019. Besoek op 16 Junie 2020. (en) "Report of the Commissioner for linguistic minorities: 47th report (July 2008 to June 2010)" (PDF). Commissioner for Linguistic Minorities, Ministry of Minority Affairs, Government of India. pp. 122–126.


Grootmis is 'n klein nedersetting in die Noord-Kaap, Suid-Afrika. Die dorpie is geleë langs die Buffelsrivier sowat 10 km vanaf die Atlantiese kus. Die naam is afgelei van die swaar mis wat gereeld in die vroeë oggend van die see inrol. Die R355-streeksroete verbind die dorpie met Kleinsee en die N7-nasionale pad by Springbok. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Die Statebybel (of Statevertaling) is die eerste amptelike Nederlandse Bybelvertaling wat regstreeks uit die oorspronklike Hebreeus, Aramees en Grieks vertaal is. Die opdrag vir die vertaling is in 1618 gegee deur die Sinode van Dordrecht, wat die State-Generaal gevra het om vir die vertaling te betaal. Tot in daardie stadium is gebruik gemaak van verskillende vertalings, onder meer die Bybelvertaling van Maartin Luther in Hoogduits. Dit is egter as ’n Lutherse interpretasie beskou. Vroeër het reeds Bybels in Nederlands verskyn, soos die Delftse Bybel (1477), Lieveldtbybel (1526), die Biestkensbybel (1560) en die Deux-Aesbijbel (1562), maar dit was vertalings van vertalings en enigsins onvolledig. Die Leuvense Bybel (1548) is ’n lang tyd deur die Rooms-Katolieke Kerk goedgekeur as ’n katolieke vertaling. Die sinode het’n goeie, eie (hervormde) vertaling nodig geag na die voorbeeld van die Engelse Authorised Version (die King James-Bybel, 1611), wat so na moontlik aan die brontale was. Vir die Ou Testament was dit Aramees en Hebreeus en vir die Nuwe Testament Grieks.


Zazaki (Zazakî / Kirmanckî / Kirdkî / Dimilkî) is 'n Indo-Europese taal wat veral in die oostelike Turkye deur die Zaza gepraat word. Die taal behoort aan die Zaza-Gorani-taalgroep van die Irannese tale se noordwestelike tak. Die glossoniem Zazaki het as 'n pejoratief ontstaan en baie Zazas noem hul taal Dimlî. Terwyl Zazaki in linguistiese opsig nouer verwant is aan Gorani, Gilaki, Talisj, Tati, Mazanderani en Semnani, het Koerdies na eeue se interaksie 'n diepgaande impak op dié taal gehad wat die grense tussen die twee tale vervaag het. Dit en die feit dat die meerderheid Zazas hulself as etniese Koerde beskou, het taalkundiges aangemoedig om dié taal as 'n Koerdiese dialek te klassifiseer. Volgens Ethnologue (wat [Paul 1998] siteer), praat tussen 1,5 en 2,5 miljoen mense Zazaki (insluitende alle dialekte). Volgens Nevins is die aantal Zazaki-sprekers tussen 2 en 4 miljoen. (en) "Ethnologue: Languages of the World, Seventeenth edition, Zazaki, Southern". Ethnologue. Geargiveer vanaf die oorspronklike op 9 Junie 2020. Besoek op 16 Maart 2021.


Die Doppler-effek (of Doppler-verskuiwing) is die verandering in frekwensie van ’n golf vir ’n waarnemer wat beweeg of waarheen/waarvandaan die bron van die golf beweeg. Dit word algemeen gehoor in byvoorbeeld die sirene van ’n ambulans wat na die waarnemer beweeg en daarna wegbeweeg. Die frekwensie wat waargeneem word, is hoër (in vergelyking met die uitgestuurde frekwensie) terwyl dit na die waarnemer beweeg, dit is dieselfde by die waarnemer en laer wanneer dit wegbeweeg. Die effek is genoem na die Oostenrykse fisikus Christian Doppler, wat dit in 1842 in Praag bekendgestel het. Die relatiewe verandering in frekwensie kan as volg verduidelik word. Wanneer die bron van die golwe na die waarnemer beweeg, word elke opeenvolgende golf uitgestuur van ’n posisie nader aan die waarnemer as die vorige golf. Daarom neem elke golf effens korter om die waarnemer te bereik as die vorige een. Dus word die tyd tussen die opvolgende golwe al hoe korter en die frekwensie dus al hoe hoër. Wanneer die bron wegbeweeg, is elke golf langer as die vorige een en word die frekwensie dus al hoe laer.


TP Mazembe is 'n Kongolese sokkerspan in Lubumbashi, wat in die Linafoot (Kongo se hoogste sokkerafdeling) speel. Die Rave (hulle bynaam) speel hulle tuiswedstryde in die Stade Frederic Kibassa Maliba, wat 'n kapasiteit van 35 000 toeskouers het. Mazembe is een van die sterkste klubs in Kongo en in Afrika. Die span het vier keer die CAF Champions League gewen en was die eerste Afrika span wat die eindstryd om die FIFA Wêreldbeker vir Klubs bereik het (waar hulle vir Internazionale met 3-0 geklop het). Kampioen van DR Kongo (11) 1966, 1967, 1969, 1976, 1987, 2000, 2001, 2006, 2007, 2009, 2011 Coupe du Congo (5) 1966, 1967, 1976, 1979, 2000 (naaswenner (1): 2003) CAF Champions League (4) 1967, 1968, 2009, 2010 (naaswenner (2): 1969, 1970) Afrikaanse Bekerwenner-beker (1) 1980 Afrikaanse Supercup (2) 2010, 2011 Wêreldbeker vir Klubs (naaswenner (1): 2010) Mwepu Ilunga Dieumerci Mbokani Tsholola Tshinyama


Die Steelpoortrivier is 'n regtersytak van die Olifantsrivier in Limpopo, Suid-Afrika. Die Steelpoortrivier ontspring op die plaas Kwaggaskop tussen Dullstroom, Stoffberg en Belfast in Mpumalanga. Die samevloei met die Olifantsrivier is naby Kromellenboog by 24°26′31″S 30°26′6″O / 24.44194°S 30.43500°O / -24.44194; 30.43500. Water van die rivier word naby Burgersfort in die De Hoopdam opgegaar.


Messier 69 of M69 (ook bekend as NGC 6637) is ’n bolvormige sterreswerm in die sterrebeeld Boogskutter. Dit is op 31 Augustus 1780 deur Charles Messier ontdek en in sy katalogus van komeetagtige voorwerpe opgeneem. Hy het op dié tydstip gesoek na ’n voorwerp wat LaCaille in 1751-'52 beskryf het en het gedink hy het dit herontdek, maar dit is nie duidelik of LaCaille in werklikheid M69 beskryf het nie. M69 is sowat 29 700 ligjare van die Aarde af. Dit is na aan die bolvormige swerm M70 – net sowat 1 800 ligjare van hom af. Albei die swerms lê naby die Melkweg se middel. Dit is sover bekend een van die metaalrykste bolvormige sterreswerms. SEDS: Messier 69 Galactic Globular Clusters Database Messier 69 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's Wikimedia Commons het meer media in die kategorie Messier 69. Hierdie artikel is vertaal uit die Engelse Wikipedia Koördinate: 18h 31m 23.23s, −32° 20′ 52.7″


Die Cunard Line, vroeër bekend as Cunard White-Star Line, is 'n Brits-Amerikaanse skeepvaartlyn wat sy hoofkwartier in Carnival-huis, Southampton in die Verenigde Koninkryk het. Die redery, wat deur Carnival UK bedryf word, spits hom al meer as 'n eeu op die Noord-Atlantiese passasiersroete toe. Die redery se geskiedenis strek terug tot die eerste helfte van die 19de eeu. In 1839 is die eerste Britse transatlantiese poskontrak aan Samuel Cunard, 'n boorling van Halifax in Nova Scotia, toegeken wat in die volgende jaar die British and North American Royal Mail Steam-Packet Company gestig het. Vir die Liverpool-Halifax-Boston-roete is 'n destyds baanbrekende nuwe skeepstipe, raderstoomskepe, gebruik waarvan Cunard vier in diens gehad het. Cunard-skepe het vervolgens byna drie dekades lank die "Blou Lint"-kompetisie as vinnigste seevoertuie op die Atlantiese roete gewen. In die 1870's het twee mededingers, White Star Line en Inman Line, daarin geslaag om by Cunard verby te steek. Om dié kompetisie die hoof te bied, is die redery in 1879 geherorganiseer as Cunard Steamship Company om nuwe kapitaal in te win.


Takashi Mizunuma (gebore 28 Mei 1960) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Arp 116 is twee interaktiewe sterrestelsels sowat 60 miljoen ligjare van die Aarde af in die sterrebeeld Maagd. Dit bestaan uit die elliptiese sterrestelsel Messier 60 en die spiraalsterrestelsel NGC 4647. Die wisselwerking tussen die twee stelsels het onlangs eers begin, met die eerste tekens wat in 2012 waargeneem is. Met ’n skeiding van 2',5, oorvleuel die optiese skywe van die stelsels. Science Daily, "Odd Galaxy Couple On Space Voyage", 6 September 2012, URL besoek op 2012-11-11) NED, "NED results for object ARP 116" URL besoek op 2012-11-11) Webb Society. "Webb Society Deep-sky Observer's Handbook: Volume 5: Clusters of Galaxies", Kenneth Glyn Jones, red.; 1979. ISBN 0-89490-066-8 ; pp.57 Carnegie Institution of Washington. "Carnegie Atlas of Galaxies", A. Sandage, J. Bedke; 1994. ISBN 0-87279-667-1 VizieR APG 116 URL besoek op 2012-11-11 Wikimedia Commons het meer media in die kategorie Arp 116. Hierdie artikel is vertaal uit die Engelse Wikipedia Hierdie ruimteartikel is ’n saadjie. U kan help deur dit uit te brei.


Die 24ste Golden Globe-toekenningsaand, wat uitnemendheid in die rolprente van 1966 vereer het, is op 15 Februarie 1967 gehou. Beste rolprent – drama A Man for All Seasons Beste rolprent – komedie of musiekspel The Russians Are Coming, the Russians Are Coming Beste rolprentregisseur Fred Zinnemann – A Man for All Seasons Lewis Gilbert – Alfie Claude Lelouch – A Man and a Woman Mike Nichols – Who's Afraid of Virginia Woolf? Robert Wise – The Sand Pebbles Beste akteur in ’n drama Paul Scofield – A Man for All Seasons Richard Burton – Who's Afraid of Virginia Woolf? Michael Caine – Alfie Steve McQueen – The Sand Pebbles Max von Sydow – Hawaii Beste akteur in ’n komedie of musiekspel Alan Arkin – The Russians are Coming, The Russians are Coming Alan Bates – Georgy Girl Michael Caine – Gambit Lionel Jeffries – The Spy with a Cold Nose Walter Matthau – The Fortune Cookie Beste aktrise in ’n drama Anouk Aimée – A Man and a Woman Ida Kaminska – The Shop on Main Street Virginia McKenna – Born Free Elizabeth Taylor – Who's Afraid of Virginia Woolf?


Werner Max Oskar Paul Bergengruen (* 16 September 1892 in Riga, Lyfland; † 4 September 1964 in Baden-Baden, Duitsland) was 'n Duits-Baltiese skrywer. Bergengruen het met sy liriek, maar veral ook met sy historiese romans en verhale bekendheid verwerf.


Vir die wettige pous met dieselfde naam sien Pous Celestinus II. Celestinus II gebore Teobaldo Boccapecci (in Latyn Theobaldus Buccapecus} was 'n pous van die Rooms Katolieke Kerk vir 'n paar dae vanaf 15 Desember 1124. Omdat sy verkiesing nie volledig voltrek is nie, is sy naam nie opgeneem in die amptelike lys van pouse nie en geld hy dus as 'n teenpous. Teobaldo Boccapecci was waarskynlik 'n lid van die Romeinse adel. Tot 17 April 1121 is hy kardinaal-diaken van Santa Maria Nuova aangestel deur Pous Paschalis II. Op 6 April 1123 word hy aangestel as kardinaal-priester van Sint Anastasia in Rome. Op 13 Desember 1124 sterf Pous Callixtus II. Drie dae later word Buccapecus verkies as sy opvolger en hy kies die naam Celestinus II. Die verkiesing word egter onderbreek deur gewapende troepe onder leiding van Robert Frangipani ook lid van die Romeinse adel en lid van die keiserlike party in die Investituurstryd. Die aanwesiges word verdryf en die adel benoem hulle eie kandidaat, Lamberto Scannabecchi wat die naam Honorius II aanneem. Honorius het die goedkeuring van keiser Hendrik V van die Heilige Romeinse Ryk gehad.


Frenologie is 'n verouderde studie van menslike eienskappe deur na die vorm van die skedel te kyk. Die woord frenologie is afgelei vanaf Grieks: φρήν, phrēn, "gees"; en λόγος, logos, "leerstelling". Dit is dus letterlik die "die leer van die gees". Volgens die leer kan 'n persoon se aanleg en karakter bepaal word deur na die groei van bepaalde dele van die harsings te kyk. Dit sou dan uiterlik sigbaar wees deur die vorm van die skelet te studeer, wat bepaalde knobbels sou vertoon. Die terme wiskundeknobbel en taalknobbel het dienooreenkomstig ontstaan. Die studie na die vorm en dimensies van die skedel word kraniometrie genoem. Die grondlegger van frenologie was die Duitse (later Franse) geneeskundige Franz Joseph Gall (1758-1828). Die naam frenologie is deur sy belangrikste leerling, Johann Gaspar Spurzheim ingevoer. Ander belangrike persone wat die weg vir frenologie gebaan het was Giovanni Battista della Porta (1535-1615) en Johann Kaspar Lavater (1741-1801). In die negentiende eeu stel Cesare Lombroso 'n nuwe forensiese tak van frenologie (al noem hy dit self nie so nie) bekend, waarin hy voorgestel dat kriminele gedrag aangebore is en bepaal kan word deur op die ontwikkeling van sekere gelaatstrekke te let.


Die Limes, oorspronklik die grens van die Romeinse Ryk, is tans een van die grootste monumente op aarde en gelys as Unesco-wêrelderfenis. Die Limes, wat as versterkte grenslyn tussen die 1ste en 6de eeu n.C. ontstaan het, het vanuit Brittanje deur Germanië en Raetië en verder tot in die Donauprovinsies, deur Romeins-oorheerste gebiede in die Nabye Ooste en tot Noord-Afrika geloop. Die grensversterkings is dikwels nie gebou om vyandelike aanvalle af te weer nie (en dit was op baie plekke ook allermins geskik om enige militêre funksie te vervul, behalwe vir dié van vroeë waarskuwingstelsel), maar is eerder gebruik om handels- en migrasiebewegings te beheer. So het die Limes as doeane- en ekonomiese grens gedien. 'n Ander belangrike funksie was dié van kommunikasie. So is ligseine gebruik om nuus aan ander militêre grenskampe te stuur. Grensoorgange het 'n belangrike ekonomiese rol gespeel as mark- en handelsplekke waar bewoners van die Romeinse Ryk handel met die buitewêreld (Barbaricum) kon dryf. Oorblyfsels van die Romeinse Limes het tot vandag toe bewaar gebly.


Fiorano Modenese (Italiaans: Città di Fiorano Modenese) is 'n dorp en comune in die streek Emilia-Romagna, in die noorde van Italië, ongeveer 45 km wes van Bologna en 15 km suidwes van Modena. Buurmunisipaliteite is Formigine, Sassuolo en Maranello. Ferrari se eie toetsbaan, die Fiorano-baan, is op die grens van Maranello geleë. Die dorp het in 2014 'n bevolking van ongeveer 70 393 gehad en het 'n oppervlakte van 131.54 km². Wikimedia Commons het meer media in die kategorie Fiorano Modenese. Hierdie artikel is ’n saadjie. Voel vry om Wikipedia te help deur dit uit te brei.